
Drage 
sugradanke 
i sugrađani, 


činilo se da će ova, 
2020. godina, biti odlična. 
Započeli smo godinu s pu- 
no optimizma, usvojili smo 
rekordni proračun Grada, 
pred nama je bila realizacija 
novih projekata i ulaganja u 
komunalnu i društvenu in- 
frastrukturu. No, život svih 
nas promijenio se doslovce u 
samo nekoliko dana. Suočeni 
smo sa situacijom bez prese- 
dana u cijeloj povijesti čovje- 
čanstva! Epidemija korona- 
virusa pred sve nas stavila je 
nove zadaće i prioritete. 

Za suzbijanje epidemije 
važno je da se svi pridrža- 
vamo propisanih higijenskih 
mjera i da poštujemo prepo- 
ruku o izbjegavanju nepo- 
trebnih socijalnih kontakata 
kako bismo umanjili rizik od 
širenja novog virusa. U ovoj 
situaciji svi se moramo po- 
našati maksimalno odgovor- 
no kako bismo zaštitili svoje, 
ali i zdravlje svih nas. Zaštita 
zdravlja svih naših građana 
apsolutni je prioritet. 

Stoga apeliram da sve 
protuepidemijske mjere koje 
su donijela nadležna držav- 
na tijela shvatimo maksimal- 
no ozbiljno i da se pridržava- 
mo odluka koje su donijete 
kako bismo se zaštitili od ove 
zarazne bolesti. Ugroza kojoj 
smo svi izloženi zahtjeva od 
svih nas odgovornost, zajed- 
ništvo i solidarnost. Budite 
odgovorni prema sebi i svo- 
jim bližnjima! 

U ovim teškim trenuci- 
ma činimo sve da život na 
cijelom području Grada Le- 
poglave teče neometano, ko- 
liko god je to moguće u ovim 
uvjetima. 

Uz zaštitu zdravlja i ži- 
vota naših građana prioritet- 
na nam je zadaća da očuva- 
mo i naše gospodarstvo te da 
zaštitimo radna mjesta. 

Kao jednu od priori- 
tetnih mjera donijeli smo 
odluku o oslobađanju pla- 
ćanja troškova sufinancira- 
nja smještaja djece u vrtiću 
za vrijeme obustave rada 
vrtića. U gradskoj upravi 
pripremamo i druge odluke 
kako bismo barem dijelom 
olakšali svakodnevni život 

građana u ovim izvanrednim 
uvjetima. 


Naž 


alost, zbog opasnosti 


od koronavirusa bili smo pri- 
siljeni za bolja vremena od- 


goditi o, 


državanje Lepoglav- 


skih dana, a kako ne bismo 
naše umirovljenike dodatno 


izlagali 


potencijalnoj opa- 


snosti od koronavirusa pri 


dolasku 
odlučili 


u Gradsku upravu, 
smo odgoditi isplatu 


prigodnog novčanog dara od 
200 kuna za naše umirovlje- 
nike. Uskrsnicu ćemo našim 


umirovljenicima 


isplatiti 


nakon prestanka ugroze od 
epidemije koronavirusa. 
Podjelom zaštitnih ma- 
ski, organizacijom  volon- 
terskih službi koji na terenu 
svakodnevno pomažu na- 
šim građanima nastojimo 
umanjiti ugrozu od zaraze i 


olakšati 


svakodnevicu našim 


građanima, posebice onim 
najugroženijima, našim su- 
građanima starije životne 
dobi i kroničnim bolesnici- 


ma. 


Koristim i ovu prigodu 
da još jedan put zahvalim 
našim zdravstvenim djelat- 


nicima, 


vatrogascima i poli- 


cajcima, volonterima Crve- 
nog križa i svima drugima 
koji predano rade na prvoj 
crti obrane od koronavirusa 
ili svojim radom doprinose 
da se lakše nosimo s ovom 
situacijom. 

Siguran sam da ćemo u 
borbi s koronavirusom izvo- 
jevati pobjedu budemo li se 
odgovorno ponašali. Ovu 
tešku bitku možemo dobiti 
samo solidarnošću i zajed- 
ništvom! 

S tom mišlju i porukom 
želim vam - sretan Uskrs! 


Vaš gradonačelnik 
Marijan Skvarić 


hepoglavski 

I dalje na snazi mjere za sprečavanje širenja epidemije koronavirusa 


Ostanite doma! 


Na području Grada Lepoglave i dalje se striktno provode protuepidemijske 
mjere kojima se nastoji zaustaviti širenje koronavirusa. Građani su dužni 
pridržavati se mjera koje je donio stožer Civilne zaštite Republike Hrvatske 
kako bi se suzbila epidemija koronavirusa. Apeliramo na sve naše građane 
da ove mjere shvate ozbiljno i da se pridržavaju odluka koje su donijete kako 
bismo se zaštitili od ove zarazne bolesti 


- Ponovo. Budimo od- 
govorni! Poštujmo odluke 
stožera Civilne zaštite! 
Za suzbijanje epidemije 
važno je da se svi pridrža- 
vamo propisanih higijen- 
skih mjera i da poštujemo 
preporuku o izbjegavanju 
nepotrebnih socijalnih 
konatakata kako bismo 
umanjili rizik od širenja 
novog virusa. U ovoj si- 
tuaciji svi se moramo po- 
našati maksimalno odgo- 
vorno kako bismo zaštitili 
svoje, ali i zdravlje svih 
nas - istaknuo je Marijan 
Škvarić, gradonačelnik 
Lepoglave, dodavši kako 
smo suočeni s do sada ne- 
zabilježenom situacijom 
koja je promijenila živote 
svih građana. 

Kako bi se zaustavilo 
širenje koronavirusa gra- 
donačelnik Lepoglave je 
temeljem preporuka Sto- 
žera Civilne zaštite Varaž- 
dinske županije 12. ožuj- 
ka donio odluku kojom se 
na cijelom području Gra- 
da Lepoglave do daljnjeg 
odgađaju sva okupljanja 
građana u zatvorenim 
prostorima te na otvore- 
nom, pa su tako otkazane 
i sve javne manifestacije, 
sportska natjecanja, kul- 
turne priredbe i svi javni 
skupovi. 

Ovom odlukom nalo- 
ženo je privremeno za- 
tvaranje Gradske knjiž- 
nice Ivana Belostenca u 


Lepoglavi te Dječjeg vrti- 
ća Lepoglava, uz osigura- 
vanje dežurstava u vrtiću 
i mogućnost smještaja ko- 
risnika Dječjeg vrtića za 
roditelje koji nemaju al- 
ternative za brigu o djeci. 
Kako bi se spriječi- 
lo širenje virusa ovom 
su odlukom zatvoreni 
i svi društveni domovi, 
prostori udruga civilnih 
društava, kao i prostori 
koje udruge koriste za 
redovne aktivnosti. Pre- 
ventivno su zatvoreni svi 
sportski objekti, dvorane, 
sportski tereni i igrališta 
na području Grada Lepo- 
glave. Odlukom je prepo- 
ručeno i da se sprovodi i 
vjenčanja odvijaju samo 
u krugu najuže obitelji. 
Kao dio protuepide- 
mijskih mjera Gradska 
uprava Grada Lepogla- 
ve ograničila je rad sa 
strankama, a građani su 
pozvani da za neodgodi- 
ve poslove vezane uz rad 


Zatvorene su čaki planinarske staze 


Gradske uprave dužno- 
snike i službenike kontak- 
tiraju putem telefona, po- 
šte ili elektronske pošte. 

U odluci su građani 
posebno upozoreni da 
postupaju savjesno i od- 
govorno! 

- Pred nama su iza- 
zovna vremena i opreza 
nikad dosta, ali najvažni- 
je je da ne širimo strah i 
da ne podliježemo panici. 
Ostanite u svojim domo- 
vima, ne izlazite, osim po 
najosnovnije namirnice, 
ne izlažite se nepotreb- 
nom riziku od zaraze i 
budite odgovorni prema 
sebi i svojim bližnjima. 
Ne nasjedajte na tenden- 
ciozne medijske napise 
nego uvijek i jedino slu- 
šajte struku. Budemo li se 
svi odgovorno pridržavali 
propisanih — protuepide- 
mijskih mjera zajedno 
ćemo pobijediti koronavi- 
rus - poručio je gradona- 
čelnik Marijan Skvarić. 


Provedba mjera nadzora na području Grada Lepoglave 
Poštujte protuepidemijske mjere! 


Na području Grada Lepoglave provodi se nadzor zadržavanja građana na ulicama 


i drugim javnim mjestima, prem 


Stožer civilne zaštite. 

Uz policiju, na pro- 
vedbi mjere nadzora na 
području Grada Lepogla- 
ve gradski Stožer civil- 
ne zaštite angažirao je i 
ovlastio vatrogasce iz tri 
dobrovoljna vatrogasna 
društva koja djeluju na 
gradskom području - DVD 
Lepoglava, DVD Kame- 
nica i DVD Višnjica, te 
članove Hrvatske gorske 
službe spašavanja. 

Uvedene _ su cjelod- 
nevne ophodnje i nadzor 
ulica te javnih površina, 
kao i pravnih subjekata, 


a protuepidem 


kako bi se ustanovilo po- 
štuju li se odredbe odluke 
o mjerama ograničavanja 


društvenih — okupljanja, 
rada u trgovini, uslužnih 
djelatnosti i održavanja 
sportskih i kulturnih do- 
gađanja te odluke o mje- 
ri strogog ograničavanja 
zadržavanja na ulicama i 
drugim javnim mjestima 
te dječjim igralištima. 


ijskoj mjeri koju 


je donio nacionalni 


po a 


Dio javnih površina 
na kojima je zabranjeno 
okupljanje obilježeno je 
trakama upozorenja, koje 
su postavljene i na plani- 
narskim stazama i plani- 
narskim domovima. 

Nepridržavanje  pro- 
pisanih mjera za spreča- 
vanje širenja epidemije 
koronavirusa bit će sank- 
cionirano! 

Kako se zaštititi od koronavirusa 
Cuvajući svoje zdravlje 
čuvate zdravlje drugih! 


Kako bismo se učinkovito zaštitili od zaraze koronavirusom važno je pridrža- 
vati se svih propisanih odluka koje je donio Stožer civilne zaštite Republike 
Hrvatske. Striktnim provođenjem mjera samozaštite najbolje ćemo očuvati 
svoje zdravlje, ali i zdravlje drugih, posebno ugroženih skupina - starijih oso- 


ba i kroničnih bolesnika. 


Koronavirus uzrokuje 
virusnu bolest koja se ma- 
nifestira simptomima slič- 
nim gripi. Brzo se širi, a u 
nekim slučajevima može 
dovesti do težih kompli- 
kacija respiratornog su- 
stava ili smrti. Virus se 
širi izravnim kontaktom 
sa zaraženom osobom, 
kihanjem i kašljanjem te 
dodirivanjem predmeta i 
površina izloženih viru- 
su. Stoga je važno da što 
češće peremo ruke, a oba- 
vezno prije i nakon pri- 
preme hrane, prije jela, 
nakon korištenja toaleta, 
nakon dolaska izvana, na- 
kon čišćenja nosa te uvi- 
jek kada ruke izgledaju 
prljavo. Ruke treba prati 
često i temeljito sapunom 
i toplom tekućom vodom 
najmanje 20 sekundi, od- 
nosno koristiti dezinfek- 
cijsko sredstvo na bazi 
alkohola koje treba dobro 
utrljati u dlanove. Virus 
ulazi u tijelo kroz oči, nos 
i usta, stoga ih nemojte di- 
rati neopranim rukama! 

Kada kašljete i kišete 
prekrijte usta i nos unu- 
tarnjom stranom lakta ili 
papirnatom maramicom 
koju poslije odbacite u 
koš za otpad s poklopcem 
te operite ruke. Pri kašlja- 
nju i kihanju okrenite lice 
od drugih osoba. Svakako 
izbjegavajte dodirivanje 
lica, usta i očiju rukama. 
Izbjegavajte kontakt s 


“ 


osobama koje imaju po- 
višenu tjelesnu tempera- 
turu, kašalj ili kratak dah. 
Izbjegavajte rukovanje, 
grljenje i poljupce te odr- 
žavajte razmak od barem 
jedan metar kod razgo- 
vora na otvorenom te od 
2 metra u trgovinama, 
ljekarnama te drugim za- 
tvorenim prostorima. 


U slučaju da primijetite 
simptome bolesti kod 
sebe ili bliskih osoba, 

javite se epidemiološkoj 
službi Varaždinske 
županije na brojeve 

telefona - 653-178 i 099 

2529 495 


Dodirne površine ko- 
je koristi veći broj osoba, 
poput POS uređaja, pre- 
krijte jednokratnim ma- 
ramicom ili papirnatim 
ručnikom te preko njih 
dodirujte uređaj. 

Svaki dan čistite do- 
maćinstvo uobičajenim 
deterdžentom za kućan- 
stva i vodom, a posebno 
često čistite dodirne točke 
u kućanstvu kao što su 
ručke na vratima, ručke 
na prozorima, slavine u 
toaletima i kuhinjama, 
tipke vodokotlića, daljin- 
ske upravljače, prekidače 
za struju i zvona na vra- 
tima. 

Budemo li odgovorno 
provodili mjere samoza- 


štite značajno ćemo uma- 
njiti rizik od zaraze koro- 
navirusom! 

U slučaju da primije- 
tite simptome bolesti kod 
sebe ili bliskih osoba, ja- 
vite se  epidemiološkoj 
službi naše županije, na 
brojeve telefona pozivnog 
centra za koronavirus Va- 
raždinske županije - 653- 
178 i 099 2529 495, od po- 
nedjeljka do petka od 8 do 
20 sati, odnosno, subotom 
i nedjeljom od 8 do 12 sa- 
ti. Nemojte sami odlaziti 
liječniku bez prethodne 
telefonske provjere! 

Virus može uzrokova- 
ti simptome slične gripi 
poput - povišene tjele- 
sne temperature, kašlja, 
kratkog daha, bolova u 
mišićima i umora. U te- 
žim slučajevima javlja 
se teška upala pluća, sin- 
drom akutnog otežanog 
disanja, sepsa i septički 
šok koji mogu uzrokova- 
ti smrt pacijenta. Osobe 
koje boluju od kroničnih 
bolesti podložnije su te- 
žim oboljenjima! Starije 
osobe i osobe s kroničnim 
bolestima poput poviše- 
nog tlaka, srčanih bolesti, 
dijabetesa, bolesti jetre 
i bolesti dišnih puteva, 
imaju veći rizik razvoja 
težih simptoma zaraznih 
bolesti. 

Uvijek imajte na umu 
da čuvajući svoje zdravlje 
čuvate zdravlje drugih! 

Napuštanje mjesta prebivališta i stalnog 
boravka moguće je samo s e-Propusnicama 


Izdano 500 
propusnica 

za kretanje 
građanima s 
područja Grada 
Lepoglave 

Od početka provođenja Odluke o zabrani 
napuštanja mjesta prebivališta i stalnog bo- 


ravka, Stožer civilne zaštite Grada Lepoglave 
izdao je 500 fizičkih propusnica za svoje gra- 


đane. 


Propusnice su izda- 
ne temeljem opravda- 
nih zahtjeva građana 
koji su dostavljeni Sto- 
žeru pozivom na služ- 
beni telefon Stožera 
(770 428), odnosno na 
službenu mail adresu: 
koronaviruselepogla- 
va.hr. 


Napuštanje mjesta 
prebivališta i 
stalnog boravka 
moguće je samo s 
e-Propusnicama, koje 
se mogu zatražiti 
online na internet 
adresi: epropusnice. 
gov.hr 


- U vrijeme izdava- 
nja propusnica telefoni 
u Stožeru civilne zaštite 
Grada Lepoglave zvo- 
nili su od ranog jutra, 
od kada smo, tijekom 
cijelog dana, obrađiva- 
li svaki zahtjev pojedi- 
načno. Jedan je tim bio 
angažiran na e-mail 
sustavu, a drugi je za- 
primao pozive na tele- 
fonu i komunicirao s 
građanima kojima smo 
često morali pojašnja- 
vati i objašnjavati ima- 


ju li valjani razlog za 
dobivanje  propusnice 
- rekao je dogradona- 
čelnik Hrvoje Kovač, 
načelnik lepoglavskog 
Stožera. 

Prema Odluci o za- 
brani napuštanja mje- 
sta prebivališta i stal- 
nog boravka, Stožer 
civilne zaštite Grada 
Lepoglave izdavao je 
propusnice isključivo 
iz vitalnih obiteljskih 
razloga, poput pruža- 
nja skrbi djeci i starijim 
osobama ili kupnje hra- 
ne i osnovnih potrepšti- 
na. Zbog toga, a prema 
naputku policije koja 
provjerava propusnice, 
one se nisu mogle izda- 
ti u druge svrhe. 

Novi sustav izdava- 
nja propusnica počeo 
se primjenjivati od 6. 
travnja. Od tog dana 
propusnice se izdaju 
putem sustava ePropu- 
snica. Napuštanje mje- 
sta prebivališta i stal- 
nog boravka moguće 
je samo s e-Propusnica- 
ma, koje se mogu zatra- 
žiti online na internet 
adresi: = epropusnice. 
gov.hr. 

Grad Lepoglava uključen u projekt LIDAR 


Inovativnom 


ee 
tehnologijom 
e e ew 
do karti klizišta 
Prigodnom svečanošću koja je bila organizi- 
rana na Rudarsko-geološko-naftnom fakulte- 


tu Sveučilišta u Zagrebu i službeno je započe- 
la provedba znanstvenog projekta Hrvatske 


zaklade za znanost 


-Razvoj metodologije 


procjene podložnosti na klizanje za planiranje 
namjene zemljišta primjenom LIDAR tehnolo- 
gije“ (LandSlidePlan), u koji je uključen i Grad 


Lepoglava. 


Gradonačelnik Marijan Škvarić je na svečanosti u Zagrebu izrazio 
zadovoljstvo što se problemu klizišta pristupa na znanstvenoj 
razini 


Riječ je o projektu 
kojim se planira ra- 
zviti metoda za izradu 
karata klizišta korište- 
njem inovativne LiDAR 
tehnologije.  Izrađene 
karte prikazivale bi po- 
dručja na kojima mogu 
nastati klizišta (karte 
podložnosti na kliza- 
nje) te karte koje bi pri- 
kazivale gdje se klizišta 
nalaze (karte inventara 


klizišta). 
Na svečanosti u 
Zagrebu, kojom je 


označen početak ovog 
projekta, bio je i gra- 
donačelnik Lepoglave 
Marijan Škvarić, koji 
je izrazio zadovoljstvo 
što se problematici kliz- 
išta pristupa na znan- 
stvenoj razini. 

- S obzirom na broj- 
na klizišta na području 
Grada Lepoglave, za či- 
ju sanaciju izdvajamo 
velika sredstva, podr- 
žavamo i uključujemo 
se u aktivnosti koje 
mogu utjecati na rješa- 
vanje ovog problema. 
Ovim se projektom po- 
vezuju znanost i druš- 


tvena zajednica, s na- 
glaskom na prevenciju 
istjecanje novih znanja 
nužnih za umanjenje 
šteta koje nastaju kod 
pojave klizišta - ista- 
knuo je gradonačelnik 
Škvarić. 

Projekt će se provo- 
diti kroz četiri godine i 
to na području Varaž- 
dinske i Istarske župa- 
nije te Grada Zagreba, 
na područjima na koji- 
ma je već uočena poja- 
va klizišta, a različitog 
su sastava tla. 

Na području  Va- 
raždinske županije 
odabrana su dva pilot 
područja, po jedno na 
području Grada Lepo- 
glave i Općine Bednja, 
na kojima će se oba- 
viti lasersko  snima- 
nje iz zraka i terenska 
istraživanja. Snimke i 
podatke analizirat će 
znanstvenici s Rudar- 
sko-geološko-naftnog 
Sveučilišta u Zagrebu i 
Građevinskog fakulteta 
Sveučilišta u Rijeci te 
znanstvenici iz Italije i 
Slovenije. 


MOZAIK bepoglavski 


GRADSKI LIST 


hepoglavski VATROGASTVO 


GRADSKI LIST 


Predsjednica dodijelila Povelju Republike Hrvatske Međunarodnom festivalu 


čipke u Lepoglavi 


Novo pro e 


lepog 


avskim čipkaricama 


Predsjednica Republike Hrvatske Kolinda Grabar-Kitarović uručila je 4. velja- 
če, na svečanosti održanoj u njezinom Uredu na Pantovčaku četrdesetak od- 
ličja i priznanja pojedincima, udrugama i ustanovama, kao izraz zahvalnosti 
za djela i umijeća kojima su pridonijeli razvoju i ugledu Hrvatske. 


Jedno od priznanja - 
Povelju Republike Hrvat- 
ske, Predsjednica je do- 
dijelila i Međunarodnom 
festivalu čipke u Lepogla- 
vi, i to za izniman dopri- 
nos očuvanju izrade lepo- 
glavske čipke i uspješne 
međunarodne promocije 
hrvatske etnografske tra- 
dicije. 

Povelju je Predsjedni- 
ca uručila gradonačelni- 
ku Marijanu Škvariću, 
koji bio na čelu lepoglav- 
skog izaslanstva u kojem 
su bili i predsjednik Grad- 
skog vijeća Robert Duka- 
rić, voditeljica Zadruge 
lepoglavske čipke Kar- 
men Šoštarić te umjetni- 
ca i dugogodišnja članica 
organizacijskih — odbora 
Međunarodnog festivala 
čipke - Snježana Varović. 

- Naše manifestacije 
tradicijske kulture čuvari 
su povijesnog nasljeđa i 
običaja koji se generaci- 
jama s uspjehom preno- 
se s koljena na koljeno, 
a posebno me veseli što 

se mladi ljudi sa zado- 
voljstvom uključuju u 
promicanje tih temeljnih 
nacionalnih vrijednosti 
- istaknula je na svečano- 
sti predsjednica Kolinda 
Grabar-Kitarović. 

Na visokom priznanju 
zahvalio je gradonačelnik 
Marijan Škvarić. 

- Ova povelja iznimno 
je priznanje brojnim le- 
poglavskim čipkaricama 
koje su ustrajno i s lju- 
bavlju stoljećima redile 
lepoglavsku čipku, koja je 


Izaslanstvo Lepoglave na svečanosti u Uredu predsjednice 


postala dio našeg naslje- 
đa. Zahvala je to i svima 
koji su utkali dio sebe u 
organizaciju naše najveće 
manifestacije - Međuna- 
rodnog festivala čipke, na 
kojem s ponosom pred- 
stavljamo našu lepoglav- 
sku čipku kao i čipkarsko 
umijeće naših čipkarica, 
koje je upisano i na UNES- 
CO-vu listu nematerijalne 
kulturne baštine čovje- 
čanstva - istaknuo je u toj 
svečanoj prigodi gradona- 
čelnik Škvarić. 


Najavljena suradnja s gradovima i regijama Malte 


w 
e e e 
Cipka spaja gradove i narode 
Zamjenik gradonačelnika Lepoglave Hrvoje Kovač boravio je na Malti u sklo- 
pu projekta ,Entrepreneurship 4 Change“, koji je okupio sudionike iz osam 
zemalja Europske unije i Perua. 


Projekt, koji je f- 
nanciran kroz program 
Erasmus*+, koncipiran 
je u obliku interaktivne 
edukacije o važnosti po- 
duzetništva i inovacija u 
poduzetništvu koje poma- 
žu razvoju lokalne zajed- 
nice. 

Zamjenik gradonačel- 
nika susreo se i s pred- 
stavnicima lokalnih i re- 
gionalnih vlasti, kako bi 
kroz bilateralne sastanke 
uspostavio prvi službeni 
kontakt, kao preduvjet 
moguće suradnje u bu- 
dućnosti. Hrvoje Kovač 
susreo se tako s izvršnim 
tajnicima zaduženima za 
međunarodnu suradnju 
i europske projekte regi- 


Zamjenik gradonačelnika Hrvoje Kovač na Malti se susreo s 
predstavnicima lokalne samouprave 


je Gozo i grada Bormle, a 
poseban je prijem održan 
kod gradonačelnika Sen- 
glee. 

- Utvrdili smo nekoliko 
zanimljivih sličnosti na 
kojima možemo započeti 
proces službene među- 
narodne suradnje, jer se 
opet pokazalo kako čip- 
ka spaja države i narode. 


Malta također ima bogatu 
baštinu vezanu uz čipku, 
koju zove “bizzilla?, u Bor- 
mli je i samostan svetog 
Pavla, u kojem je ženski 
redovnički red, a ovaj 
grad organizira i veliki 
festival koji će, vjerujem, 
ugostiti naše čipkarice - 
istaknuo je zamjenik gra- 
donačelnika Lepoglave. 


Blagoslovljeno novo navalno vatrogasno vozilo DVD-a Lepoglava 


Vatrogascima novo vozilo vrijedno 2,4 milijuna kuna 


U spomenici Dobrovoljnog vatrogasnog društva Lepoglava 8. veljače 2020. godine bit će zapisan kao jedan od najznačajnijih 
datuma u njegovoj povijesti. Tog je dana Dobrovoljnom vatrogasnom društvu Lepoglava gradonačelnik Grada Lepoglave Marijan 


Škvarić predao ključeve novog navalnog vatrogasnog vozila - MAN TG 13.290. 


- Jedna od najboljih 
udruga na gradskom po- 
dručju su vatrogasci, koji 
svoj odgovoran zadatak 
zaštite ljudi i njihove 
imovine obavljaju, prije 
svega, dragovoljno. Da bi 
to činili još kvalitetnije 
i uspješnije potrebno ih 
je opremiti vrhunskom 
opremom, a što smo uči- 
nili nabavom ovog vatro- 
gasnog vozila čija vrijed- 
nost, zajedno s opremom 
koja se u njemu nalazi, 
doseže vrijednost od 2,4 
milijuna kuna. Velika su 
to sredstva za Grad Le- 
poglavu, no zahvaljujući 
tome što znamo odrediti 
naše prioritete i doseći 
postavljene ciljeve, danas 
imam čast i zadovoljstvo 
predati ključeve novog 
navalnog vozila Dobro- 
voljnom vatrogasnom 


društvu Lepoglava - rekao 
je gradonačelnik Marijan 
Skvarić predajući ključe- 
ve novog navalnog vozila 
predsjedniku DVD-a Le- 
poglava Damiru Fundi. 


Članovi DVD Lepoglava s radošću su dočekali novo navalno vozilo 


vič. Ozren Bizek, rodom 
iz Lepoglave, a na službi 
u župi Peteranec. 
Uslijedio je defile cen- 
trom Lepoglave u kojem 
su, predvođeni novim 
vatrogasnim vozilom i 
uz pratnju Limene glazbe 
Lepoglava, bili vatrogasci 
i njihove kolege iz dru- 
gih vatrogasnih društava 
te gosti i uzvanici, među 
kojima bili i Nedjeljko 


Vukalović, predsjednik 
Vatrogasne zajednice 
Varaždinske 


županije, 
m 


Novo je vozilo s vatrogasnom opremom vrijedno 2,4 milijuna kuna 


- Trebalo je proći više 
od 40 godina da bi Dobro- 
voljno vatrogasno druš- 
tvo Lepoglava dobilo no- 
vo navalno vozilo. Sretni 
smo zbog toga i svjesni 
da se bez podrške Grada 
i gradonačelnika to ne 
bi dogodilo - istaknuo je 
predsjednik DVD-a Lepo- 
glava. 

Za nabavu vozila podi- 
gnut je kredit u iznosu od 
1,8 milijuna kuna, čiju će 
otplatu financirati Grad 
Lepoglava, koji je u po- 
sljednjih petnaestak godi- 
na financirao nabavu 11 
vatrogasnih vozila koja 
koriste vatrogasna druš- 
tva s gradskog područja. 

Novo vatrogasno vozi- 
lo blagoslovio je kapelan 
Policijske kapelanije “Sve- 
tog Marka Križevčanina? 


Zvonko Biškup, počasni 
predsjednik Vatrogasne 
zajednice Varaždinske žu- 
panije te general Mladen 
Markač. 


Najsuvremenije vozilo 

Svečanost je nastavlje- 
na 122. sjednicom Skup- 
štine DVD-a Lepoglava, na 
kojoj je predsjednik Va- 
trogasne zajednice Varaž- 
dinske županije Nedjeljko 
Vukalović istaknuo da 
je DVD Lepoglava opre- 
mljeno najsuvremenijim 
vatrogasnim vozilom u 
Varaždinskoj županiji te 
ima najsuvremeniji vozni 
park. 

- Zadovoljan sam što 
Grad Lepoglava u vatro- 
gascima vidi suradnike. S 
druge strane, Vatrogasna 
zajednica = Varaždinske 
županije u Lepoglavi vidi 


ogledni primjer razvoja 
vatrogastva - istaknuo je 
Vukalović i najavio da će 
DVD Lepoglava uskoro 
dobiti još jedno vatroga- 
sno vozilo. Riječ je o no- 
vom kombi vozilu koje je 
Vatrogasna zajednica Va- 
raždinske županije naba- 
vila zahvaljujući sredstvi- 
ma dobivenima s državne 
razine, a koje je svojom 
odlukom dodijelila DVD-u 
Lepoglava. 

Na Skupštini su dodi- 
jeljene i zahvalnice uklju- 
čenima u nabavu novog 
navalnog = vatrogasnog 
vozila. Posebne plakete 
dodijeljen su Gradu Le- 
poglavi, Mariju Canjugi, 
predsjedniku Vatrogasne 
zajednice Grada Lepo- 
glave te gradonačelniku 
Marijanu Škvariću, koji 
je tom prigodom istaknuo 
da ovim nisu završena 
ulaganja u vatrogastvo 
na području Grada Lepo- 
glave. 


Nova ulaganja 

Naime, ove će godine 
započeti izgradnja vatro- 
gasno-društvenog doma 
u Kamenici, na natječaj 
Ministarstva graditeljstva 
za energetsku obnovu 
društvenih domova bit 
će prijavljen već spreman 
projekt energetske obno- 


ve vatrogasnog doma u 
Višnjici, dok će se počet- 
kom iduće godine nasta- 
viti s aktivnostima veza- 
nima uz projekt izgradnje 
vatrogasnog centra u Le- 
poglavi. 

- Samo u posljednjih 
nekoliko godina Grad Le- 
poglava je u vatrogastvo 
uložio oko 15 milijuna 
kuna - istaknuo je grado- 
načelnik Škvarić. 

Predsjednik  Vatroga- 
sne zajednice Grada Le- 
poglave Marijo Canjuga 
na skupštini je pohvalio 
nabavu novog vatroga- 
snog vozila te je istaknuo 
njegovu važnost u pove- 
ćanju sigurnosti građana, 
ne samo na području Gra- 

na i vatrogasna priznanja 
članovima DVD-a Lepo- 
glava. Tako su Stjepanu 
Rogini, Darku Pašaliću 
i Ivanu Hojsaku dodije- 
ljene spomenice za 40, a 
Rudolfu Fundi za čak 70 
godina uspješnog rada u 
vatrogasnoj organizaciji. 
Dino Kliček proglašen je 
najvatrogascem DVD-a 
Lepoglava u 2019. godini. 


Doček uz vatrogasne 
sirene 

Novo vatrogasno vozi- 
lo u Lepoglavu je dopre- 
mljeno u predvečerje 22. 
siječnja, nakon što je toga 
dana u tvrtki Flammifer 
u Ozlju izvršena primo- 
predaja navalnog vatro- 
gasnog vozila kojeg je ova 


ir 


u Lepoglavi 

da Lepoglave, već i cijele 
okolice. Dodao je da je uz 
ulaganje u opremu za ra- 
zvoj vatrogastva, ali i nje- 
govo očuvanje, potrebno 
ulagati i u vatrogasce bez 
kojih bi vatrogasna opre- 
ma bila beskorisna. Stoga 
je predsjednik Vatrogasne 
zajednice naglasio važ- 
nost poticanja mladih da 
se uključuju u vatroga- 
stvo te je najavio ulaganja 
gradske Vatrogasne zajed- 
nice u taj važan segment 
razvoja vatrogastva. 

Na Skupštini su dodijelje- 


DVD Lepoglava sada ima najsuvremeniji vozni park 


Svečanost predaje novog vatrogasnog vozila pred vatrogasnim domom 


tvrtka izradila za Dobro- 
voljno vatrogasno druš- 
tvo Lepoglava, čiji su čla- 
novi, ne skrivajući sreću 
i zadovoljstvo, okupljeni 
ispred vatrogasnog doma, 
uz zvuke vatrogasnih si- 
rena, dočekali novu per- 
janicu svog voznog parka. 

- Kupnjom ovog va- 
trogasnog vozila nastav- 
ljamo sa značajnim grad- 
skim ulaganjima u razvoj 
vatrogastva na cijelom 
gradskom području. Ovo 
će vozilo zamijeniti do- 
trajalo starije vozilo koje 
su lepoglavski vatrogasci 
koristili dugi niz godina, 
spašavajući živote i imo- 
vinu građana, no koje je 
zbog dotrajalosti trebalo 
zamijeniti. Učinili smo to 
kupnjom novog navalnog 
vozila koje u potpunosti 
zadovoljava potrebe va- 
trogasaca. S ovim, potpu- 
no opremljenim vozilom, 
njihova će operativnost, 
kao i sigurnost građana, 
biti podignuta na još višu 
razinu - istaknuo je grado- 
načelnik Marijan Škvarić. 

Održan sastanak s predsjednicima mjesnih odbora Demografska politika na području Grada Lepoglave 


Održana redovita godišnja Skupština 
Cipkarskog društva Danica Bresler 


Istaknut predani rad 

e we e 
lepoglavskih čipkarica 
Čipkarsko društvo Danica Bresler održalo je 
redovitu godišnju Skupštinu na kojoj je pred- 
sjednica Verica Dubovečak naglasila predani 


rad lepoglavskih čipkarica na očuvanju lepo- 
glavske čipke te druge vrijedne tradicijske ba- 


štine Lepoglave. 


Na sjednici je ista- 
knuto kako je Društvo 
i u 2019. godini nasta- 
vilo organizirati radio- 
nice, čiji rad podupire 
Ministarstvo kulture, a 
na kojima čipkarice ob- 
navljaju i usavršavaju 
svoje znanje i vještine 
izrade lepoglavske čip- 
ke. 

U protekloj su godi- 
ni, uz sudjelovanje na 
Međunarodnom  festi- 
valu čipke u Lepoglavi, 
članice Društva sudje- 
lovale i izlagale na fe- 
stivalu čipke na Pagu te 
su posjetile i čipkarski 
festival u Idriji, nastav- 
ljajući tako prezentirati 
lepoglavsku čipku i čip- 
karstvo, ali i njegovati 
prijateljske odnose s 
čipkaricama u ovom 
čipkarskim središtima. 

- Rad Društva finan- 
ciramo — članarinama 
te sredstvima od Mini- 
starstva kulture, stoga 
moramo paziti na sva- 
ku kunu i u skladu s 
mogućnostima planira- 
ti naše aktivnosti - ista- 
knula je Verica Dubove- 
čak, podnoseći izvješće 
o radu te financijsko iz- 


vješće za 2019. godinu. 
Nakon ukidanja 
protuepidemijskih mje- 
ra Društvo će nastaviti 
održavti radionice izra- 
de lepoglavske čipke, 
utorkom, srijedom i 
četvrtkom od 13 do 17 
sati u prostoru Udruge 
umirovljenika. Uz usa- 
vršavanje vještine izra- 
de lepoglavske čipke, 
što je izuzetno važno 
za opstojnost lepoglav- 
skog čipkarstva, radio- 
nice su, istaknuto je na 
Skupštini, ujedno i pri- 
goda za druženje. 
Clanice Cipkarskog 
društva već su zapo- 
čele i pripreme za 24. 
Međunarodni festival 
čipke koji će u Lepogla- 
vi biti održan od 11. do 
13. rujna, na kojem će 
predstaviti nove uzor- 
ke lepoglavske čipke 
koje će biti vezane uz 
ovogodišnju temu fe- 
stivala - Cipka i umjet- 
nost". I ove će godine 
članice Društva sudje- 
lovati na čipkarskom 
festivalu na Pagu, a na- 
javljeno je gostovanje u 
Koprivničkim Bregima. 


Gradonačelnik 


redstavio 


e e 
kapitalne projekte 
Na sastanku koji su s predsjednicima mjesnih odbora održali čelnici Grada, 


gradonačelnik Marijan Škvarić predstavio je ovogodišnji gradski proračun, ali 
i planirane kapitalne projekte u 2020. godini. 


Na sastanku, na kojem 
su bili i zamjenik grado- 
načelnika Hrvoje Kovač 
te Tomislav Hojsak, vo- 
ditelj gradskog Odsjeka za 
urbanizam, komunalne 
poslove i zaštitu okoliša, 
gradonačelnik Škvarić je 
naglasio kako je ovogo- 
dišnji proračun najveći u 
povijesti Grada. 

- Lepoglava će i ove 
godine biti veliko gradili- 
šte. Nastavljamo s izgrad- 
njom i rekonstrukcijom 
dječjih vrtića u Lepoglavi 
i Višnjici, gradimo i ure- 
đujemo društvene domo- 
ve na cijelom gradskom 
području, saniramo kliz- 
išta, moderniziramo 1o- 
kalne nerazvrstane ceste, 
realiziramo niz projekata 
vezanih uz komunalnu 
infrastrukturu - istaknuo 
je gradonačelnik Marijan 
Škvarić te je predsjed- 
nicima mjesnih odbora 
najavio kako će opsežni 
radovi na redovitom odr- 
žavanju komunalne in- 
frastrukture biti intenzi- 
virani već ovoga proljeća. 

Gradonačelnik  Skva- 
rić se na sastanku poseb- 
no osvrnuo i na naplatu 
komunalne naknade ko- 
ja je jedna od najnižih u 
okruženju. 

- Komunalna naknada 
u prvoj zoni iznosi samo 
2,4 kune po četvornom 


== 


Na sastanku s predsjednicima mjesnih odbora predstavljen je 
ovogodišnji proračun, najveći u povijesti Grada Lepoglave 


metru, što je daleko ispod 
iznosa komunalnih na- 
knada nekih drugih gra- 
dova i općina. Ne želimo 
dodatno opterećivati na- 
še građane iako, primje- 
rice, iznos koji prikupimo 
od komunalnih naknada 
koje plaćaju fizičke osoba 
nije dovoljan ni za pokri- 
vanje troškova javne ra- 
svjete. Stoga sredstva za 
većinu komunalnih po- 
treba, zahvaljujući dobro 
planiranim projektima i 
programima,  osigurava- 
mo iz drugih izvora - na- 
glasio je gradonačelnik 
Lepoglave. 

Na dnevnom redu sa- 
stanka bilo je i zbrinjava- 
nje otpada na gradskom 
području, pri čemu je ista- 
knuta potreba selektira- 
nja više od 20 posto otpa- 
da na cijelom gradskom 
području, kako bi Grad 
izbjegao plaćanje kazne. 
Za očekivati je da će taj 
postotak biti i premašen 


jer većina građana selek- 
tira otpad, što su potvrdi- 
li i predsjednici mjesnih 
odbora. No, uz pohvale 
građanima za selektira- 
nje otpada, predsjednici 
mjesnih odbora izrekli su 
kritike IVKOM-u na način 
i dinamiku odvoza otpada 
sa zelenih otoka. Pri tom 
su istaknuli da su svjesni 
činjenice da na nekim ze- 
lenim otocima otpad nije 
bio selektivno odložen. 
Dio krivice za to pripisali 
su građanima koji nisu s 
područja Grada Lepogla- 
ve, a koji dovoze otpad iz 
drugih sredina te ga odla- 
žu na zelene otoke na po- 
dručju Grada Lepoglave. 

Zamjenik — gradona- 
čelnika Hrvoje Kovač 
ukratko je upoznao pred- 
sjednike mjesnih odbora 
s ustrojem civilne zaštite 
na gradskom području te 
ih je pozvao da imenuju 
ljude koji će popuniti nje- 
ne postrojbe. 


Održana prva ovogodišnja sjednica Vijeća za prevenciju kriminaliteta 


Za veću si 


rnost nužna suradnja građana 


Stanje sigurnosti na području Grada Lepoglave u 2019. godini bilo je zadovoljavajuće - ocijenila je Policijska uprava Varaždinska 


temeljem obrađenih podataka o broju počinjenih djela iz domene kriminaliteta, stanja u prometu te poč 


za narušavanje javnog reda i mira na gradskom području. 


Ovi su podaci predstav- 
ljeni članovima Vijeća za 
prevenciju kriminaliteta 
Grada Lepoglave na prvoj 
ovogodišnjoj sjednici u le- 
poglavskoj Gradskoj vijeć- 
nici, na kojoj je istaknuto 
da je u protekloj godini za- 
bilježen rast djela iz dome- 
ne kriminaliteta u odnosu 
na 2018. godinu. 

- U 2018. godini zabi- 
lježeno je 36 takvih dje- 
la, dok je u 2019. godini 
njihov broj narastao na 
55. Posebno pritom zabri- 
njava činjenica da je po- 
većan broj djela vezanih 
uz zloporabu droga - ista- 
knuo je Mario Medenjak, 


načelnik Policijske postaje 
Ivanec. 

Na sjednici je istaknut 
i problem nezakonitih 
aktivnosti na granici, pri 
načelnik Postaje granične 
policije Varaždin, upozo- 
rio da je u 2019. godini na 
području Grada Lepoglave 
zabilježeno 75 slučajeva 
ilegalnog prelaska držav- 
ne granice u kojima je su- 
djelovala 231 osoba, naj- 
više na području Zlogonja 
i Zalužja. Za usporedbu, 
2018. godine zabilježeno je 
13 takvih slučajeva s uklju- 
čenih 69 osoba. 

I dok je prošle godine 


na području Grada Lepo- 
glave smanjen broj pro- 
metnih nesreća, s 36 u 
2018. na 21 tijekom 2019. 
godine, povećan je broj 
prekršaja protiv javnog re- 
daimira, s 14 na 23. 

- Da bismo zadržali ra- 
zinu sigurnosti ili je čak i 
povećali, moram upozoriti 
da je za to nužna suradnja 
građana, koji se mole da 
dojave sve sumnjive situ- 
acije u nadležnu policijsku 
postaju i pomognu kod 
otkrivanja počinitelja ka- 
znenih djela. U narednom 
ćemo razdoblju posebnu 
pozornost posvetiti zaštiti 
djece i mladih obzirom na 


injenih prekršaja vezanih 
] HEIKE TEZA 


is 


Na sjednici je stanje sigurnosti na području Grada Lepoglave u 2019. 
godini ocijenjeno zadovoljavajućim 


veliko povećanje ekspe- 


rimentiranja s opojnim 
sredstvima - istaknuo je na 
sjednici zamjenik grado- 
načelnika Hrvoje Kovač. 
Na sjednici je najavlje- 
no postavljanje nadzornih 
kamera na javnim pro- 


storima te proširena te- 
matska sjednica Vijeća za 
prevenciju kriminaliteta 
koja će biti isključivo po- 
svećena zabrinjavajućem 
trendu povećanja broja 
djela vezanih uz zlopora- 
bu opojnih droga. 


Ulaganjima do veće 
kvalitete života svih 
građana 


Grad Lepoglava sustavno provodi niz politika, prije svega komunalnu, druš- 
tvenu i gospodarsku politiku, no u posljednje vrijeme posebnu pozornost pri- 
daje - demografskoj politici. 


- To je politika koja na 
prvo mjesto stavlja djecu, 
odnosno, obitelji s dje- 
com. Tu politiku konkreti- 
ziramo projektima čije je 
provođenje Grad Lepogla- 
va osigurao sredstvima iz 
gradskog proračuna, od 
novčane podrške u visini 
1.500 kuna za prvorođe- 
no dijete, 2.000 za dru- 
go, odnosno, 2.500 kuna 
za treće i svako sljedeće 
dijete u obitelji. Od ove 
će godine, zahvaljujući 
dječjem vrtiću koji gra- 
dimo u Višnjici i vrtiću u 
Lepoglavi, kojeg adaptira- 
mo i proširujemo, obitelji 
imati mogućnost smješta- 
ja djece i u jaslice. Zahva- 
ljujući ovim ulaganjima 
u dječje vrtiće od jeseni 
će sva djeca predškolske 
dobi s područja Grada Le- 
poglave imati priliku za 
smještaj u vrtiće. Uz so- 
cijalne kriterije prilikom 
plaćanja vrtića, koji ovise 
o primanjima roditelja, 
nastojimo maksimalno 
smanjiti učešće roditelja 
u plaćanju ekonomske 
cijene smještaja njihove 
djece u dječjim vrtićima. 
Planiramo i uvođenje pro- 
duženog boravka djece u 
dječjim vrtićima. Posebno 
brinemo i o djeci školskog 
uzrasta, pa financiramo 
sve izvanškolske i izvan 
nastavne aktivnosti, poti- 
čemo izvrsnost učenika. 
Već godinama ulažemo u 
škole u kojima imamo uv- 
jeteisadržaje koji su dale- 
ko bolji od većine sličnih 
sredina u našoj zemlji. 
Kako bismo imali što bo- 
lju obrazovnu strukturu, 
Grad dodjeljuje i stipendi- 
je za studente s našeg po- 
dručja. Od prošle godine 
dajemo i potpore mladim 
obiteljima za rješavanje 
stambenog pitanja. Daje- 
mo 40 tisuća kuna za iz- 
gradnju nove kuće, odno- 
sno stana, te isto toliko za 
kupovinu već izgrađenih 
kuća i stanova - istaknuo 
je Marijan Škvarić, gra- 


Novi dječji vrtić u Višnjici potvrđuje da je demografska politika jedan 
od prioriteta Grada Lepoglave 


donačelnik Lepoglave. 

Grad Lepoglava je ove 
godine proveo i anketu u 
kojoj je dvadesetak mla- 
dih obitelji iskazalo inte- 
res za POS stanove, pa će 
Grad, zajedno s Ministar- 
stvom graditeljstva, odno- 
sno Agencijom za pravni 
promet i posredovanje 
nekretninama, pokrenuti 
i program poticane stano- 
gradnje. 


Riječ je o cijelom paketu 
konkretne podrške 
kojim Grad Lepoglava 
nastoji poboljšati 
uvjete za mlade i mlade 
obitelji, kako bi osigurali 
primjerene uvjete da 
ostanu na području Grada 
Lepoglave - istaknuo je 
gradonačelnik Marijan 
Skvarić 


- Planiramo osigura- 
ti uvjete za izgradnju od 
8 do 16 stanova, a prve 
ugovore trebali bi poče- 
ti sklapati već početkom 
sljedeće godine. Naše 
mlade obitelji upućujem i 
da se jave na javni poziv 
Ministarstva graditelj- 
stva za subvencioniranje 
stambenih kredita. Dakle, 
riječ je o cijelom paketu 
konkretne podrške kojim 
Grad Lepoglava nastoji 
poboljšati uvjete za mlade 
i mlade obitelji, kako bi 
osigurali primjerene uvje- 
te da ostanu na području 
Grada Lepoglave. Pri tom 


želim zahvaliti i našim 
gospodarstvenicima, koji 
su svojim aktivnostima 
osigurali radna mjesta i 
posao za naše građane, 
tako da na području Le- 
poglave praktično i nema- 
mo nezaposlenih osoba 
- poručio je gradonačelnik 
Škvarić. 

No, provođenjem i 
drugih politika, = prije 
svega kroz niz ulaganja 
u komunalnu i društve- 
nu infrastrukturu, rav- 
nomjerno na _ cijelom 
gradskom području, Grad 
Lepoglava poboljšava uv- 
jete života za sve građane. 

- Ulaganjem u ceste, 
struju, vodu, javnu rasvje- 
tu, alii u društvene domo- 
ve, igrališta, u naše udru- 
ge, stvaramo uvjete za 
bolji život na cijelom po- 
dručju Grada Lepoglave. 
Posebno želim istaknuti 
i ulaganja u vatrogastvo, 
ali i u kulturu i kulturne 
manifestacije, kakve su 
Međunarodni festival čip- 
ke, Lepoglavski dani, Jail- 
house festival, programi 
koje organizira TKIC, te 
ulaganja u sport i rekre- 
aciju, zahvaljujući kojima 
značajno — obogaćujemo 
kvalitetu života u nasto- 
janju da naša Lepoglava 
bude lijepo i ugodno mje- 
sto za život svih njenih 
stanovnika, od najmlađih 
do najstarijih - istaknuo 
je gradonačelnik Marijan 
Škvarić. 


Nakon ucjene Doma zdravlja Varaždinske 


županije 


»Kao gradonačelnik 
nipošto neću 
dozvoliti da se 
ukine ambulanta u 


Višnjici“ 


- Kao gradonačelnik nipošto neću dozvoliti da 
se ambulanta u Višnjici ukine. Nećemo prista- 
ti na ovakve ucjene, jer svi građani imaju pra- 
Vo na adekvatnu zdravstvenu skrb. U Višnjicu 
ulažemo velika sredstva, više od 4,5 milijuna 
kuna samo za izgradnju dječjeg vrtića, nasto- 
jimo podići kvalitetu života ljudi na tom po- 
dručju, a sada bi Varaždinska županija ukidala 
ambulantu zbog svog nemara i nesposobno- 
sti. To ne mogu i neću dozvoliti - istaknuo je 
Marijan Skvarić, gradonačelnik Lepoglave u 
odgovoru na zahtjev Doma zdravlja Varaždin- 
ske županije kojim se od Grada Lepoglave tra- 
ži oslobođenje plaćanja komunalne naknade 
za objekte Doma zdravlja te sufinanciranje 
troškova hladnog pogona ambulante u Višnji- 


CI. 


- Dopis Doma zdrav- 
lja Varaždinske župani- 
je smatramo - ucjenom. 
Odgovorni u Domu 
zdravlja moraju znati 
da prema  pravilnici- 
ma Grada Lepoglave 
nije moguće  osloba- 
đanje od plaćanja ko- 
munalne naknade. No, 
još je drskija prijetnja 
koja se odnosi na za- 
tvaranje ambulante u 
Višnjici ukoliko grad 
neće snositi dio troš- 
kova hladnog pogona. 
Što je uzrok toj ucjeni? 
Vodstvo Doma zdravlja 
nije vodilo adekvatnu 
politiku, posebno ne u 
malim, ruralnim  sre- 
dinama. U ambulanti 
u Višnjici često su se 
mijenjali liječnici, nije 
bilo adekvatne skrbi, a 
često ni profesionalnog 
pristupa poslu, paje dio 
ljudi iz Višnjice zdrav- 
stveni karton odlučilo 
premjestiti u druge am- 
bulante. Ambulanta u 
Višnjici tako je izgubila 
dio osiguranika pa sada 
ima manji broj pacije- 
nata od utvrđenog mi- 
nimuma. Očito je kako 
se preko leđa gradova 
i općina u Varaždinskoj 
županiji žele nadokna- 
diti gubici u zdravstvu 
nastali isključivo zbog 
uhljebljivanja i nera- 
cionalnog poslovanja. 
Varaždinska — župani- 
ja, po već uhodanom 


obrascu, kako bi spasila 
obraz župana Radimira 
Čačića, trošak nastoji 
prebaciti na jedinice 
lokalne — samouprave, 
iako su zdravstvene 
ambulante u  isključi- 
voj nadležnosti upravo 
Varaždinske županije - 
naglasio je gradonačel- 
nik Marijan Skvarić. 

U odgovoru na do- 
pis Doma zdravlja Va- 
raždinske županije 
gradonačelnik Marijan 
Skvarić upozorio je da 
se ,u zdravstvu zapo- 
šljavaju ljudi koji su 
nekompetentni i nema- 
ju viziju razvoja zdrav- 
stvenog sustava Varaž- 
dinske županije, što je 
u konačnici i dovelo do 
»prevelikih troškova“ i 
nemogućnost  financi- 
ranja troškova ordina- 
cija“. 

- Da bi se izbjeglo 


daljnje propadanje 
zdravstvenog sustava 
Varaždinske — župani- 


je potrebno je hitno 
napraviti temeljitu i 
transparentnu = refor- 
mu sadašnje kadrovske 
politike i tako našim 
građanima osigurati 
primjerenu zdravstve- 
nu skrb - istaknuo je 
gradonačelnik Marijan 
Skvarić te dodao kako 
rješenje sadašnje situ- 
acije s ambulantom u 
Višnjici vidi u raspisi- 
vanju koncesije. 

LEPOGLAVA SE BORI PROTIV KORONAVIRUSA bepoglavski 


Grad Lepoglava skrbi o zdravlju osoba starije 


životne dobi 


Zbog sigurnosti 


odgođena 


o& e& 
isplata uskrsnice 
e e e e 

umirovljenicima 
Brinući o građanima starije životne dobi, po- 
sebice onima slabijeg imovinskog stanja, 
Grad Lepoglava odlučio je ove godine, uz nov- 
čani dar za Božić, isplatiti i uskrsnice u iznosu 
od 200 kuna. Uskrsnice su trebale biti ispla- 


ćene uoči uskrsnih blagdana, no zbog aktual- 
ne epidemiološke situacije njihova je isplata 


morala biti odgođena. 


Budući da su upra- 
VO stariji najugroženija 
skupina, zbog brige za 
njihovo zdravlje  od- 
lučeno je da se isplata 
novčanog dara za Uskrs 
odgodi do smirivanja 
aktualne epidemiološ- 
ke situacije i prestanka 
protuepidemioloških 
mjera. 

Grad Lepoglava nai- 
me, ne raspolaže poda- 
cima o visini mirovina, 
što je kriterij za isplatu 
uskrsnica, pa bi umi- 
rovljenici, kao što su to 
činili do sada, kod pre- 
uzimanja uskrsnice tre- 
bali predočiti odrezak 
posljednje mirovine. To 
bi predstavljalo rizik za 
njihovo zdravlje pa je 
isplata uskrsnica mora- 
la biti odgođena. 

- U ovim predblag- 


danskim danima, u 
očekivanju — najvećeg 
kršćanskog blagdana - 
Uskrsa, Grad Lepoglava 
nije zaboravio na svoje 
starije stanovnike. No, 
s obzirom na trenutnu 
situaciju i činjenicu da 
su osobe treće život- 
ne dobi najugroženije 
koronavirusom,  odlu- 
čili smo da se isplata 
uskrsnica lepoglavskim 
umirovljenicima odgo- 
di za epidemiološki bo- 
lja vremena. Ne želimo 
umirovljenike dodatno 
izlagati — potencijalnoj 
opasnosti - poručio je 
gradonačelnik Marijan 
Skvarić, dodavši da 
umirovljenici koji ispu- 
njavaju kriterije neće 
biti uskraćeni za ovaj 
novčani dar Grada Le- 
poglave. 


GRADSKI LIST 


Grad Lepoglava osigurao zaštitne maske za svoje građane 


Podijeljeno 3 tisuće maski 


Zaštitne maske u ovo su vrijeme tražena roba. Na tržištu ih je teško bilo 
pronaći, a sve količine koje su stizale iz inozemstva bile su usmjerene na 
zadovoljavanje potreba primarno izloženih građana i stručnog medicinskog 
osoblja. Kako bi doskočili problemu Stožer civilne zaštite Grada Lepoglave, u 
suradnji s tekstilnim tvrtkama s lepoglavskog područja, osigurao je šivanje 
nekoliko tisuća maski. Građanima je dosad podijeljeno 3000 maski. 


Zaštitne maske dijele 
vatrogasci Vatrogasne za- 
jednice Grada Lepoglave 
koji su u ophodnji ulica- 
ma i naseljima na širem 
gradskom području. 

- Ovom aktivnošću s 
jedne strane održavamo 
gospodarsku djelatnost 
naših tvrtki koje zapo- 
šljavaju veći broj naših 
građana, a s druge stra- 
ne nastojimo povećati 
sigurnost i šire lokalne 
zajednice.  Zajedničkim 
naporima svih dionika 
sustava zaštite i spaša- 
vanja, ali i odgovornih 
poslodavaca te njihovih 
predanih radnica, svi za- 
jedno dajemo svoj obol u 
aečjntič sj ht 


Grad je u suradnji s tekstilnim tvrtkama osigurao šivanje nekoliko 
tisuća zaštitnih maski 


ovoj krizi u kojoj smo se 
našli - istaknuo je Hrvo- 
je Kovač, načelnik lepo- 
glavskog Stožera civilne 
zaštite, koji je tom prigo- 


Radnice su neumorno šivale zaštitne maske 


dom zahvalio radnicama 
koje su danonoćno šivale 
maske. 

- Nemamo riječi za- 
hvale kojima bismo izre- 
kli jedno veliko hvala 
našim radnicama koje su 
u svojim pogonima po- 
sljednjih tjedana radile 
na šivanju tisuća i tisu- 
ća maski. Kada ih vidite, 
sjetite se da u ovakvim 
kriznim situacijama u 
pravilu obični ljudi, koji 
se ne ističu radeći svoje 
poslove, podnose najveći 
teret - rekao je načelnik 
Kriznog stožera. 


Roditelji oslobođeni plaćanja sufinanciranja smještaja djece u dječjim vrtićima 


Grad će podmiriti troškove 


Grad Lepoglava priprema odluke kojima će građanima pomoći da se lakše nose s ekonomskim posljedicama provođenja protue- 
pidemijskih mjera. Jedna od njih je i oslobađanje plaćanja sufinanciranja smještaja djece u dječjim vrtićima. 


Gradskom je vijeću 
predloženo i donošenje 
odluke o dopunama od- 
luke o mjerilima za su- 
financiranje — smještaja 
djece s područja Grada 
Lepoglave u dječje vrtiće 
za 2020. godinu, kojom se 
roditelji oslobađaju pla- 
ćanja troškova sufinanci- 
ranja smještaja djeteta u 
vrtiću za vrijeme obusta- 
ve rada vrtića. 

Odluka kojom se pred- 
laže oslobađanje plaćanja 
troškova sufinanciranja 
smještaja djece u vrtiću 
za vrijeme obustave rada 
vrtića, odnosno u vrijeme 
trajanja kriznih mjera, 
koja će biti predložena 
za usvajanje Gradskom 


vijeću, plaćanja troškova 
sufinanciranja bit će oslo- 
bođeni korisnici usluga 
Dječjeg vrtića Lepoglava 
te korisnici usluga dječjih 
je Grad Lepoglave, a koji 
imaju prebivalište na po- 
dručju Grada Lepoglave 
te imaju odobreno sufi- 


smještaja djeteta u vr- 
tiću ima za cilj pomoći 
građanima Grada Lepo- 
glave u ovim kriznim vre- 
menima. Ujedno je ova 
odluka i pomoć u poslo- 
vanju vrtića s područja 
Grada Lepoglave, koji će 
zahvaljujući ovoj mjeri 
imati mogućnosti radi- 


Predložena odluka o oslobađanju plaćanja troškova 
sufinanciranja smještaja djeteta u vrtiću ima za cilj 
pomoći građanima Grada Lepoglave u ovim kriznim 
vremenima. Ujedno je ova odluka i pomoć u poslovanju 
vrtića s područja Grada Lepoglave - naglasio je 
gradonačelnik Marijan Skvarić 


nanciranje Grada. 

- Predložena odluka 
o oslobađanju plaćanja 
troškova sufinanciranja 


ti u punom kapacitetu, 
dakle bez potrebe za ot- 
puštanjem radnika. Tako 
želimo sačuvati i radna 


mjesta - istaknuo je gra- 
donačelnik Marijan Škva- 
rić, dodavši da će dječji 
vrtić uz zahtjev za plaća- 
nje Gradu morati dosta- 


viti i dokaz da nije bilo 
otkaza ugovora o radu u 
vrijeme trajanja mjera te 
da je zaposlenima ispla- 
tio plaću. 


kepoglavski 


GRADSKI LIST 


Održan Dječji fašnik 


DOGAĐANJA 


Male maškare zavladale 
Lepoglavom 


Veselo je bilo u nedjelju, 23. veljače, u Lepoglavi. Gradom su zavladale male 
maškare, sudionici - Dječjeg fašnika, kojeg je drugu godinu za redom u Lepo- 


glavi organizirala Turistička zajednica Grada Lepoglave. 


U pratnji gradske Li- 
mene glazbe maskirane 
grupe mališana iz lepo- 
glavskog dječjeg vrtića, 
iz dječjih vrtića - Runo- 
list iz Žarovnice, Bam- 
bi iz Ivanca i Čarolija 
iz Bikovca, te izviđača 
Odreda izviđača Lepo- 
glava, prodefilirale su 
centrom Lepoglave te su 
se kratkim programom 
predstavile okupljenima 
na terasi restorana Ivan- 
čica. Male maškare su 


Po tradiciji je spaljen Fašnik, krivac za sve loše u protekloj godini 


naravno preuzele i klju- 
čeve Grada. 

Na kraju fašničkog 
programa, u kojem su 
uz glazbu i ples uživale 
šarene maske, ali i po- 
sjetitelji ove atraktivne 
priredbe, po tradiciji je 
spaljen - Fašnik, glavni i 
odgovorni krivac za sve 
loše u protekloj godini. 

Za sve je sudionike 
Dječjeg fašnika organi- 
zator pripremio besplat- 
ne krafne i tople napitke. 


KUD Pušlek organizirao druženje za Valentinovo 


Vedro i veselo ozračje 


Kulturno umjetničko društvo Lepoglavski pušlek organizirao je u Žarovnici 


proslavu Valentinova. 


Nakon što su nekoliko 
godina proslavu Valenti- 
nova s glazbenim i scen- 
skim nastupom organizi- 
rali u Lepoglavi, ove su 
godine Pušleki po prvi 
puta organizirali nešto 
drugačiju proslavu Va- 
lentinova s druženjem i 
zabavom uz ples i glazbu. 

Dakako ni ovoga puta 
nije izostao kratki nastup 
članova KUD-a Lepoglav- 
ski pušlek, koji su oku- 
pljenima kazivali stihove 
o ljubavi, izveli šaljive 
skečeve, te ih ponudili 
ukusnim kolačima koje 
su pripremili za ovu pri- 
godu. 

Na proslavi se oku- 
pilo stotinjak gostiju iz 
Lepoglave, Bednje, Ivan- 


Stotinjak gostiju uživalo je u lijepoj atmosferi na proslavi Valentinova 
u Zarovnici 


ca i Subotice Podravske, 
iz koje su stigle članice 
istoimene udruge žena, 
s kojom KUD Lepoglavski 
pušlek odlično surađuje. 
Na proslavi su bili i čla- 
novi drugih prijateljskih 
udruga, među kojima su 


najbrojniji bili umirov- 
ljenici, članovi umirov- 
ljeničkih udruga iz Lepo- 
glave i Bednje. Višesatno 
druženje proteklo je u 
zabavnoj i veseloj atmos- 
feri uz neizostavan ples 
srca. 

Valentinovo u Dječjem vrtiću Lepoglava 
Ljubav je nešto 
najbolje na svijetu 


Dan zaljubljenih i ove je godine u Dječjem vr- 
tiću Lepoglava obilježen uz vrtićko vjenčanje. 
Svoju vrtićku ljubav igrom vjenčanja “ovjeko- 
vječili“ su Sara i Nikola. 


I ove je godine u vrtiću upriličeno dječje vjenčanje 


Pripreme za Valen- 
tinovo trajala su da- 
nima. Izrađivali su se 
ftičeki, ukrasi u obli- 
ku srca i pisale lju- 
bavne poruke, koje su 
vrtićki mališani oda- 
slali svim mještanima 


Lepoglave, pjevajući 
o ljubavi u vrtićkom 
dvorištu. 

-A što je ljubav? 
Ona ti je nešto najbo- 
lje na svijetu -poručili 
su za Valentinovo vr- 
tićki mališani. 


U Dječjem vrtiću Runolist 


Vrtićko 


jenčanje za 
alentinovo 


love je godine povodom Valentinova u Dječjem 
vrtiću ,Runolist“ održano vrtićko vjenčanje. 


Svoje  ,da“ jedno 
drugome  izrekli su 
Emili i Mario, uz prisu- 
stvo kumova i ostalih 
uzvanika. Vrtićki su 
mladenci, baš poput 
pravih, razmijenili pr- 
stenje pa čak i jedan 
sramežljivi = poljubac. 
Otplesali su i prvi ples 
nakon kojeg su im se 


pridružila i ostala dje- 
ca. Naravno, bilo je tui 
svakakvih slastica koji- 
ma su se počastili, a ko- 
jesuiovog puta pripre- 
mile vrijedne _ mame. 
Ostatak dana djeca su 
provela igrajući zabav- 
ne igre, a za uspomenu 
na Valentinovo nosili 
su kući male poklone. 


Vrtićko vjenčanje za Valentinovo u Dječjem vrtiću ,,Runolist“ 

Na Ravnoj gori obilježen Dan 112 u 


Varaždinskoj županiji 


Uspješno 


unapređenje sustava 
e e& h4 e 

hitnih službi 

U Hrvatskoj se ove godine obilježava 15 godi- 

na od uvođenja jedinstvenog europskog broja 


za hitne službe 112. 


Predstavnici Eu- 
ropske komisije, Eu- 
ropskog = parlamenta 
i Vijeća Europe su 11. 
veljače prošle godine 
potpisali tripartitnu de- 
klaraciju kojom je 11. 
veljače ustanovljen kao 
- Dan jedinstvenog eu- 
ropskog broja za hitne 
službe 112. Jedinstveni 
europski broj za hitne 
službe 112 u Republici 
Hrvatskoj uveden je 11. 
veljače 2005. godine. 
Time je uspostavljen 
jedinstveni sustav koje- 
mu je osnovna zadaća 
prijem svih hitnih pozi- 
va na broj 112, na koji 
građani mogu dojaviti 
ugrožavanje = ljudskih 
života, imovine ili oko- 
liša, neovisno o teritori- 
jalnoj i strukovnoj nad- 
ležnosti hitnih službi. 

Dan = jedinstvenog 
europskog broja za 
hitne službe 112 obilje- 
žen je i u Varaždinskoj 
županij, i to na Ravnoj 
gori, gdje su se, u or- 
ganizaciji Područnog 
ureda civilne zaštite 
Varaždin, okupili pred- 
stavnici svih službi čiju 
pomoć građani mogu 
zatražiti pozivom na 
ovaj broj - predstavni- 
ci Hrvatskog Crvenog 
križa te njegovih žu- 
panijskih i gradskih 
organizacija, vatrogas- 
ci, policija, pripadnici 
Oružanih snaga, Civil- 
ne zaštite i HGSS-a. 

Sudionici obilježa- 
vanja Dana jedinstve- 
nog europskog broja za 
hitne službe odradili su 
: nie 


na Ravnoj gori orijenta- 
cijsku vježbu uz provje- 
ru uporabe sustava ve- 
ze na nepristupačnom 
terenu. 

- < Kontinuiranom 
edukacijom i različitim 
aktima povećali smo 
svijest građana o važ- 
nosti broja 112 - ista- 
knuo je na Ravnoj gori 
Damir Trut, pomoćnik 
ministra unutarnjih po- 
slova. 

Okupljene na Rav- 
noj gori pozdravili su i 
Robert Vugrin, zamje- 
nik župana Varaždin- 
ske županije, zamjenik 
lepoglavskog gradona- 
čelnika Hrvoje Kovač 
i zamjenik načelnika 
Općine Bednja Ivica 
Hrenić. 

- Bila je ovo prigoda 
da prikupimo dodat- 
ne informacije koje će 
nam pomoći u unaprje- 
đenju sustava civilne 
zaštite u Gradu Lepo- 
glavi, ali i da još jed- 
nom naglasimo važnost 
edukacije stanovništva, 
kao važnog čimbenika 
prevencije kod nasta- 
janja opasnih događaja 
ili nesreća, te ključnog 
segmenta u brzom i 
pravilnom rješavanju 
nesretnih događaja — 
poručio je zamjenik 
gradonačelnika Hrvoje 
Kovač. 

U 2019. godini centri 
112 su zaprimili uku- 
pno gotovo milijun i pol 
poziva, a od uspostave 
broja 112 u Hrvatskoj 
je zaprimljeno više od 
28 milijuna poziva. 


Sudionici obilježavanja Dana 112 na Ravnoj gori 


MOZAIK 


hepoglavski 


GRADSKI LIST 


Održana sjednica Skupština Dobrovoljnog vatrogasnog društva Višnjica 
Pokrenut projekt energetske obnove 
ew e. e 
vatrogasnog doma uVišnjici 
- Protekle je godine Dobrovoljno vatrogasno društvo Višnjica, u suradnji s 
Gradom Lepoglavom,krenulo u projekt energetske obnove vatrogasnog 
doma u Višnjici. U tijeku je izrada projektne dokumentacije potrebne za prija- 
Vu na natječaj koji će za obnovu društvenih domova, u travnju raspisati Mini- 
starstvo graditeljstva. Nadamo se da će naš projekt dobiti zeleno svjetlo i da 
će se, bude li sve teklo prema planovima, još ove godine krenuti s radovima 


- istaknuo je Goran Hočuršćak, predsjednik DVD-a Višnjica na 69. redovnoj 
izvještajnoj Skupštini Društva. 


Vrijednost ovoga pro- 
jekta doseže 1,7 milijun 
kuna, a više od polovice 
sredstava osigurat će se 
na natječaju, dok će osta- 
tak osigurati Grad Lepo- 
glava. Tako će ovaj vatro- 
gasni dom napokon biti 
dovršen i svi će njegovi 
kapaciteti biti stavljeni u 
funkciju, što će biti veliki 
poklon DVD-u Višnjica za 
70 godina postojanja, koje 
će Društvo obilježiti iduće 
godine. 

Na Skupštini su bi- 
li brojni vatrogasci iz 
susjednih i bratskih do- 
brovoljnih — vatrogasnih 
društava iz Hrvatske i Slo- 
venije te visoki gosti me- 
đu kojima i gradonačelnik 
Grada Lepoglave Marijan 
Skvarić i njegov zamjenik 
Hrvoje Kovač, Janez Ko- 
midar, načelnik bratske 
slovenske Općine Loška 
dolina, Franci Petek, za- 
povjednik Vatrogasne za- 
jednice Slovenije, Franjo 
Bukovec, član Upravnog 
odbora Vatrogasne zajed- 
nice Slovenije te Marijo 
Canjuga, predsjednik Va- 
trogasne zajednice Grada 
Lepoglave. Svi su uzva- 
kih vatrogasaca, dok su 
oni iz Slovenije istaknuli 
i odličnu suradnju, kao i 
prijateljstvo hrvatskih i 
slovenskih vatrogasaca. 
Pohvalili su i podršku ko- 
ju Grad Lepoglava pruža 


Višnjički vatrogasci održali su redovnu Skupštinu 


vatrogascima, što je po- 
sebno istaknuo predsjed- 
nik Vatrogasne zajednice 
Grada Lepoglave. 

U znak zahvale za pru- 
ženu podršku u realizaciji 
projekta uređenja vatro- 
gasnog doma u Višnjici 
kao i ostalu pruženu po- 
moć i podršku, Dobrovolj- 
no vatrogasno društvo 
Višnjica ovom je prigo- 
dom Gradu Lepoglavi do- 
dijelilo posebno prizna- 
nje. Posebno je priznanje 
primila i tvrtka Križanec 
montaža iz Višnjice, koja 
uvelike podupire rad ovo- 
ga vatrogasnog društva. 
Posebna su priznanja za 
brojne donacije vrijedne 
opreme primili PGD Ra- 
zvanje i PGD Stari trg pri 
Ložu, dok su brojnim tvrt- 
kama koje podupiru rad 
DVD-a Višnjica uručene 
prigodne zahvalnice. 

Vatrogascima koji su 
uspješno završili školova- 
nja uručena su uvjerenja 
o stečenim zvanjima, a 


članovima Društva s de- 
setgodišnjim stažem uru- 
čena su priznanja za rada 
u vatrogasnoj organizaci- 
ji. Najvatrogascem DVD-a 
Višnjica za 2019. godinu 
proglašen je Matija Lon- 
čarek. 

Na Skupštini je iza- 
bran i novi zapovjednik 
Društva. Zapovjednikom 
je jednoglasnom odlukom 
članova Skupštine ime- 
novan Matija Lončarek 
(imenjak i prezimenjak 
vatrogasca — proglašenog 
najvatrogascem 2019. go- 
dine). Novi je zapovjed- 
nik izabran nakon što je 
dugogodišnji zapovjednik 
Stjepan Križanec zbog 
brojnih privatnih i po- 
slovnih obaveza podnio 
ostavku. 

Pohvale su na Skup- 
štini primili i članovi 
operativne ekipe koja je 
ostvarila šest uzastopnih 
pobjeda na gradskom na- 
tjecanju operativnih eki- 
pa. 


Nevrijeme na području Lepoglave 


Olujni vjetar dizao krovove 


Olujni vjetar koji je puhao 10. veljače 


Grada Lepoglave. 


Na stambenoj zgradi 
na Trgu 1. hrvatskog sve- 
učilišta u centru Lepogla- 
ve svojom je silinom po- 
dignuo krovište. Stradao 
je krov i na pavlinskom 
samostanu, dok su s kro- 
vova starih objekata u dr- 
žavnom vlasništvu u sa- 
mom centru grada padali 
crjepovi. Vjetar je rušio 
i stabla pa je tako jedno 
palo na županijsku cestu 
Lepoglava - Višnjica, a 


€ 


zbog istog se razloga in- 
terveniralo i na lokalnim 


prometnicama. Od siline 
vjetra srušeni su i poje- 
dini prometni znakovi 


prouzročio je veliku štetu i na području 


kao i informativne table. 
Na otklanjanju posljedica 
nevremena i ovog su puta 
bili angažirani lepoglav- 
ski vatrogasci. 


kepoglavski 


GRADSKI LIST 


ZELENA LEPOGLAVA 


Gradski Program zaštite divljači 
Učinkovite mjere za sprečavanje šteta 
na poljoprivrednim površinama 


O sve učestalijim štetama na poljoprivrednim površinama koje čine divlje 
životinje te učinkovitim mjerama za njihovo sprečavanje raspravljano je na 
sastanku na kojem je istaknuto da su donošenjem i provođenjem Programa 
zaštite divljači stečeni uvjeti za zakonito rješavanje problema divljači na ne- 
lovnom području Grada Lepoglave. 


Na sastanku su grado- 
načelnik Marijan Škva- 
rić, Ervin _ Martinuš, 
predstavnik trgovačkog 
društva Zagorje lov, ujed- 
no i stručna osoba zadu- 
žena za provedbu Pro- 
grama kojeg je usvojilo 
Gradsko vijeće, Predrag 
Maček, predstavnik Lo- 
vačkog društva Srnjak, 
koje provodi Program 
zaštite divljači na područ- 
ju Grada Lepoglave te 
policijski službenik Ma- 
tija Brežni iz Policijske 
postaje Ivanec, istaknuli 
kako će program zaštite 
provoditi Lovačko druš- 
tvo Srnjak, u suradnji sa 
stručnom osobom za pro- 
vođenje Programa zaštite 


divljači i nadležnom Poli- 
cijskom postajom Ivanec. 

Mjere koje će se podu- 
zimati temeljene su i na 
Protokolu za postupanje 
prilikom redukcije divlja- 
či, a koji Grad Lepoglava 
donosi temeljem odredbi 


Na sastanku je raspravljano o učinkovitim mjerama za sprečavanje 


šteta od divljači 

Zakona o lovstvu te Pro- 
grama zaštite divljači za 
područje Grada Lepogla- 
ve. Cilj je osigurati mak- 
simalno učinkovite mjere 
za sprječavanje šteta od 
divljači, uz istovremenu 
najveću moguću zaštitu 
divljači. 

Na sastanku je nagla- 
šeno da se provedbom 
protokola osiguravaju 
uvjeti za djelotvoran i cje- 
lovit rad nadležnih tijela 
pri unapređenju sustava 
zaštite divljači, ali i gra- 
đana. 

Sudionici sastanka 
složili su se da je važno 
istaknuti i upozoriti gra- 
đane da nisu ovlašteni sa- 
moinicijativno provoditi 
bilo kakve mjere i aktiv- 
nosti prema divljači ko- 
ju zateknu u naseljenim 
mjestima, posebice mjere 
vezane za redukciju div- 
ljači, već su o tome dužni 
obavijestiti nadležne za 
provođenje Programa za- 


štite divljači na području 
Grada Lepoglave. 

- Grad Lepoglava već 
neko vrijeme, u surad- 
nji s lovačkim društvima 
na gradskom području, 
provodi određene mjere 
sa svrhom sprječavanja 
nastanka štete od divljači 
te sprječavanja nastanka 
ugroze prema građani- 
ma, ali i obrnuto. S tim je 
ciljem Grad nabavio osam 
hranilica koje su lovci iz 
gradskih lovačkih društa- 
va postavili na područji- 
ma gdje divljač prirodno 
obitava, kako bi je hrane- 
ći zadržali u tim područ- 
jima. Redovito, unazad 
nekoliko godina, Grad 
donira repelente za sprje- 
čavanje ulaska divljači u 
poljoprivredne nasade i 
usjeve, a redovito se na ci- 
jelom gradskom području 
provodi i deratizacija — 
istaknuo je gradonačelnik 
Marijan Škvarić govoreći 
o ovoj aktualnoj temi. 

Održana Skupština Pčelarske udruge Čmalico 


Grad pomaže i rad 


pčelara 


Pčelarska udruga Čmalico iz Bednje, u ko- 
joj su i pčelari s područja Grada Lepoglave, 
održala je u Lepoglavi 7. redovnu izvještajnu 


Skupštinu. 


Govoreći o aktivno- 
stima i radu u prote- 
kloj godini predsjednik 
Udruge Danijel Godi- 
nić istaknuo je kako 
je plan rada za prote- 
klu godinu ispunjen. 
Udruga je provela niz 
aktivnosti, među koji- 
ma se posebno ističe 
projekt podjele 1.500 
medonosnih = sadnica 
građanima, koji je rea- 
liziran uz potporu Gra- 
da Lepoglave, zatim 
projekt = Bednjanskog 
mednog doručka, ko- 
ji je proveden u bed- 
njanskoj osnovnoj školi 
te njenim područnim 
odjelima, kao i najveći 
prošlogodišnji projekt 
u okviru kojeg je pče- 
larima podijeljen šećer 
za prihranu pčela. 

Predsjednik Udruge 
istaknuo je i da su ti- 
jekom protekle godine 
njihovi članovi sudjelo- 
vali u nizu manifestaci- 
ja i sajmova, na kojima 
je predstavljena Udru- 
ga te medni proizvodi 
njenih članova. 

Na dobrom radu 
članovima — Pčelarske 
udruge Cmalico česti- 
tali su lepoglavski gra- 
donačelnik — Marijan 
Skvarić, Mladen Blaš- 
ko, načelnik Općine 
Klenovnik, = Dragutin 
Vedak, član  Uprav- 
nog odbora Hrvatskog 
pčelarskog saveza, 
Krešimir Piljak, član 
Nadzornog odbora Hr- 
vatskog pčelarskog sa- 
veza, Stjepan Mađar, 


zamjenik = ravnatelja 
Kaznionice u  Lepo- 
glavi, Ljudvek Cikač, 
predsjednik Udruge 
dragovoljaca i vetera- 
na Domovinskog rata 
Ogranka Ivanec te kole- 
ge pčelari iz pčelarskih 
udruga iz Ludbrega i 
Jesenja. 

- Uz gospodarski 
segment vašeg rada, 
izuzetno je važan i onaj 
ekološki. Uspjeli smo 
da se za prehranu dje- 
ce u vrtićima na grad- 
skom području koristi 
i med proizveden u 
našem kraju. Želja nam 
je i da domaći med 
uđe u osnovne škole i 
koristi se za prehranu 
osnovnoškolaca, što bi 
uz izuzetnu korist za 
zdravlje naše djece bila 
korist i za vas pčelare - 
istaknuo je na skupštini 
gradonačelnik Marijan 
Skvarić, koji je nagla- 
sio i odličnu suradnju 
Udruge s Gradom Le- 
poglavom, koji je uz na- 
bavu 1,5 tone šećera za 
potrebe prihrane pčela 
financirao _ i nabavu 
medonosnih = sadnica 
koje su podijeljene gra- 
đanima. 

Skupština je imala i 
svoj stručni dio tijekom 
kojeg je Zorislav Rodek, 
direktor Veterinarske 
stanice Ivanec, govorio 
o potrebi zaštite pče- 
la od zaraznih bolest, 
posebice od američke 
gnjiloće, koja prijeti 
pčelama i na prostoru 
Varaždinske županije. 


Održana skupština Udruge vinogradara, vinara i voćara Klopotec 


Rad i trud vinogradara daje odlične rezultate 


Redovitu sjednicu skupštine održala je i Udruga vinogradara, vinara i voćara Klopotec, na kojoj je njen predsjednik, Tonko Županić, 
podnio izvješće o radu u protekloj godini, u kojoj su članovi Udruge ostvarili niz zapaženih aktivnosti. 


Uz organizaciju struč- 
nih predavanja i putova- 
nja te izložbe vina, kao i 
obilježavanje značajnijih 
vinogradarskih = blagda- 
na, Udruga je uz potporu 
Grada Lepoglave provela 
i akciju podjele žutih lje- 
pljivih ploča koje se ko- 
riste za suzbijanje zlatne 
žutice vinove loze. 


Na skupštini je ista- 
knuto kako vinogradari 
očekuju i daljnju pomoć 
Grada u očuvanju vino- 
gradarstva na gradskom 
području, pa je Županić 
predložio i sufinanciranje 
nabave sadnica vinove 
loze. 

Na sjednici je članove 
Udruge Klopotec pozdra- 


vio zamjenik gradonačel- 
nika Hrvoje Kovač, koji 
je pritom naglasio da je 
Grad spreman razgovara- 
ti o mogućnostima pruža- 
nja daljnje potpore vino- 
gradarima čiji rad i trud 
daju odlične rezultate, 
posebice u kvaliteti vina. 

A o kakvoj se kvali- 
teti vina radi pokazalo 


je i interno ocjenjivanje 
vina koje je organizira- 
no na Skupštini. Enolog 
Miroslav — Matovinović 
ocijenio je ukupno 102 
uzoraka vina od kojih je 
12 ocijenio zlatnom me- 
daljom. 

Na sjednici je održano 
i predavanje na kojem su 
stručne savjetnice iz Mi- 


nistarstva poljoprivrede - 
Zrinka Večerić i Andreja 
Vukalović Pofuk, govori- 
le o zakonskim propisima 
koje se odnose na obitelj- 
ska poljoprivredna gospo- 
darstva te o načinu borbe 
protiv jedne od najvećih 
prijetnji hrvatskom vino- 
gradarstvu - zlatnoj žutici 
vinove loze. 

Ministarstvo znanosti podržalo projekt 


,sretno dijete“ 


Poticanje socijalnih 
kompetencija djece 


Financiranje projekta ,Sretno dijete - program 
obrazovanja za socijalni i osobni razvoj djece, 
mladih i učitelja u sredinama s manje moguć- 


nosti“, 


u kojem sudjeluje i Grad Lepoglava, 


odobrilo je Ministarstvo znanosti i obrazova- 
nja, čime je projekt ostvario potporu veću od 


stotinu tisuća kuna. 


Cilj projekta je su- 
stavno i dugoročno ra- 
zvijati socijalne kompe- 
tencije djece, naročito 
u području komunika- 
cije, odnosa, prevenci- 
je nasilja te vlastite 
uspješnosti, kao i una- 
prijediti kompetencije 
učitelja i stručnih su- 
radnika za poticanje 
osobnog i socijalnog 


razvoja djece. 

-U Gradu Lepogla- 
vi smo ,čuli“ što naši 
prosvjetari trebaju i 
kroz ovaj smo projekt 
osigurali upravo to, do- 
datno usavršavanje za 
nastavnike, učitelje i 
profesore - rekao je za- 
mjenik gradonačelnika 
Hrvoje Kovač. 


Zabilježeno 
w 
e 

Klaun Cupko razveselio 

e e ve LBF-4 
djecu u Dječjem vrtiću 

e 

Runolist 

Mališane u Dječjem — plovim i letim. Najve- 
vrtiću Runolist u Žarov- će su oduševljene kod 
nici posjetiojenedavno = djece izazvali njegovi 
klaun Čupko. mađioničarski trikovi, 


S nestrpljenjem oče- 
kivani klaun Čupkoza 
mališane je izveo pred- 
stavu “Hodam, vozim, 


ali i poklon - CD s vese- 
lim dječjim pjesmama 
u izvedbi klauna Čup- 
ka. 


Klaun Čupko s mališanima iz Dječjeg vrtića Runolist 


Nezavisnoj udruzi mladih 16 tisuća eura iz 


Erasmus + programa 


Odobren još jedan EU 


projekt 


Nezavisna udruga mladih u novu je godinu ušla 
s novim sredstvima iz fondova Europske unije. 


Mladim  Lepoglav- 
čanima odobren je novi 
projekt Erasmus+ pro- 
grama uz financijsku 
potporu od 16 tisuća 
i 275 eura. Riječ je o 
razmjeni mladih pod 
nazivom ,Learn from 
past, build the future“, 


u kojem će 30 mladih iz 
šest europskih zemalja 
- Slovenije, Rumunjske, 
Poljske, Španjolske, Ma- 
đarske i Hrvatske, sura- 
đivati u aktivnostima 
vezanim uz aktivno 
građanstvo. 


MOZAIK 


Obilježavanje 71. Dana Republike Indije 


Nastavak suradnje Gradai 


veleposlanstva Indije 


hepoglavski 

Nastavljajući dosadašnju dobru suradnju Grada Lepoglave i Veleposlanstva 
Republike Indije u Hrvatskoj, na poziv novog i opunomoćenog Veleposlanika 
Republike Indije u Hrvatskoj, Njegove Ekselencije Arindama Bagchija, zamje- 
nik lepoglavskog gradonačelnika Hrvoje Kovač sudjelovao je na prigodnoj 
svečanosti obilježavanja 71. Dana Republike Indije u Zagrebu. 


- Sretan sam što mo- 
gu primijetiti da odnosi 
između Indije i Hrvatske 
jačaju. Prošla je godina 
bila vrlo sadržajna i zbog 
prvog posjeta indijskog 
predsjednika Hrvatskoj. 
Bio je u pratnji poslovne 
delegacije koja je sudje- 
lovala u razgovorima s 
hrvatskim poslovnim lju- 
dima. Naše dvije zemlje 
dijele slične poglede na 
razna međunarodna pita- 
nja, kao što su borba pro- 
tiv terorizma i rješava- 
nje problema klimatskih 
promjena. Sada radimo i 
na međusobnom jačanju 
gospodarskih odnosa. 
Indija je već godinama 
najbrže rastuće veliko 
gospodarstvo na svijetu i 
cilj nam je da u idućih pet 
godina postanemo ekono- 
mija od pet trilijuna dola- 
ra - rekao je na svečanosti 
veleposlanik Bagchi. 

On je u kraćem susre- 
tu sa zamjenikom  gra- 
donačelnika zahvalio na 
dosadašnjoj dobroj surad- 
nji Grada Lepoglave s Ve- 
leposlanstvom Republike 
Indije u Hrvatskoj te naja- 
vio i dolazak u Lepoglavu 
kako bi se suradnja do- 


jd ee g 


= 


Zamjenik gradonačelnika Hrvoje Kovač na prijemu s novim 


veleposlanikom Indije 


datno produbila i nasta- 
vila tamo gdje je stala od- 
laskom velikog prijatelja 
Lepoglave, bivšeg Velepo- 
slanika Indije - Sandeepa 
Kumara. 

- Naše uzajamno po- 
štovanje i dosadašnje 
prijateljstvo izražava se 
upravo u izazovima koji 
nas očekuju i mogućnosti- 
ma koje moramo tražiti u 
budućnosti. Neizmjerno 
mi je drago što se naša 
mala Lepoglava našla na 
listi interesa naših prija- 
telja i suradnika iz Indije. 
Na nama je sada odluka 


kako ćemo produbiti tu 
suradnju, da bude što 
konkretnija i produktiv- 
nija, a mogućnosti su za- 
ista brojne - istaknuo je 
zamjenik gradonačelnika 
Hrvoje Kovač te dodao da 
je već dogovorena surad- 
nja na ,Indian Technical 
and Economic Coopera- 
tion (ITEC) Programme“, 
bilateralnom programu 
međunarodne razmjene 
dužnosnika, stručnjaka i 
profesionalaca iz brojnih 
društvenih, ekonomskih i 
znanstvenih područja ko- 
je provodi Indijska vlada. 


Nezavisna udruga mladih 


Druženje uz društvene igre 


Nezavisna udruga mladih organizirala je NUM Bonker games. Riječ je o dru- 
ženju zaljubljenika u društvene igre, igre na Playstationu i retroigre na Rasp- 


berry PI mikroračunalu. 


Sudionike NUM Bon- 
kera dočekalo je i izne- 
nađenje - društvene igre 
koje su izradili sudionici 
Erasmus+ projekta “Acti- 
veOpoly", koji je Nezavi- 
sna udruga mladih pro- 
vodila u studenom prošle 
godine. 

Igrači su imali priliku 
okušati se u dvije edu- 
kativne igre - Evadera i 
Sexcitement. Evadera je 
verzija popularnog Esca- 
pe rooma koja dolazi u 
obliku društvene igre, a 
cilj je riješiti niz zagonetki 
i izazova kako bi se otkri- 
lo konačno rješenje. Igra 
obrađuje temu aktivnog 
građanstva pa se tako u 
raznim izazovima mogu 
pronaći i mozgalice koje 


zahtijevaju promišljanje 
o ovoj temi te se na taj na- 
čin mogu naučiti novi poj- 
movi i saznati zanimljive 
informacije. 

Sexcitement je pak 
zabavna, ali i poučna kar- 
taška igra pomoću koje se 


mladi upoznaju s različi- 
tim pojmovima vezanima 
uz spolnost, poput spolno 
prenosivih bolesti, sek- 
sualnog uznemiravanja, 
korištenja zaštite, čime se 
radi na podizanju svijesti 
mladih o ovoj temi. 


NUM je organizirao zanimljivo druženje uz društvene igre 


kepoglavski 

DOGAĐANJA 


Posjetiteljima predstavljena kulturna baština s UNESCO-ve liste 


U Noći muzeja Dom kulture 
posjetilo gotovo tisuću ljudi 


Lepoglava je i ove godine bila dio jednog od najznačajnijih kulturnih događaja 
u Hrvatskoj -manifestacije Noć muzeja. U lepoglavskom Domu kulture te se 


noći mogla razgledati izložba “UNESCO u Lepoglavi“, 


koja je bila posvećena 


10. godišnjici upisa lepoglavske čipke, licitara i tradicije izrade drvenih igra- 
čaka na Listu nematerijalne kulturne baštine čovječanstva UNESCO-a. 


Ljepota i elegancija le- 
poglavske čipke, skladno 
šarenilo bojama oslikanih 
licitara te drvene igračke 
koje su nešto starijim ge- 
neracijama misli vraćale 
na vesele i zaigrane dane 
djetinjstva, ispunile su 
izložbene prostore Doma 
kulture, nudeći posjetite- 
ljima prigodu bolje upo- 
znati hrvatsku baštinu, 
čiju je vrijednost prepo- 
znao i UNESCO. 

Osim razgleda za ovu 
prigodu sabranih ekspo- 
nata, posjetitelji su ima- 
li prigode okušati se u 
njihovoj izradi. Naime, 
izložba je bila popraćena 
stručnim radionicama na 
kojima su se posjetitelji, 
uz stručno vodstvo, mo- 


Poazmi 


Radionice su se posebno svidjele Bih posjetiteljima 


gli upoznati s načinom 
izrade lepoglavske čipke, 
keramike s motivima le- 
poglavske čipke, licitara 
i drvenih igračaka te se 
sami okušati u njihovoj 
izradi. U tome su najviše 
uživali najmlađi posjetite- 


Na izložbi su uz lepoglavsku čipku bile predstavljene i oslikane drvene 


igračke i šareni licitari 


lji - djeca iz dječjih vrtića 
u Lepoglavi i Žarovnici. 

Posebnu su pozornost 
posjetitelja privukli uve- 
ćana instalacija pribora 
za izradu čipke - “dedek" 
od dva metra te licitari 
velikih dimenzija, koje 
je za ovu prigodu izradio 
Medičarski obrt Slavica iz 
Klenovnika. 

Na izložbi u Lepoglavi 
moglo se uživati i u oku- 
su tradicionalne kuhinje. 
Naime, članovi KUD-a 
Lepoglavski  pušlek za 
ovu su prigodu pripravi- 
li mlinčani kolač koji su 
mogli kušati oni koji su u 
Noći muzeja posjetili le- 
poglavski Dom kulture, a 
kojih je, prema riječima 
organizatora, bilo gotovo 
tisuću. 


U Domu kulture održana još jedna glazbena večer 
Uživali u predavanju i slušanju 
glazbe Brucea Springsteena 


Glazbena udruga Grada Lepoglave organizirala je još jednu glazbenu večer, 
OVOg puta S Bruce Springsteenom. 


Cjelovit osvrt na ži- 
vot i rad ovog američkog 
glazbenika okupljenima 
u čitaonici Gradske knjiž- 
nice Ivana Belostenca 
dala je Mirela Varović. 
Springsteen je snimio ne- 
vjerojatnih 19 studijskih 
albuma, a sa svakog albu- 
ma okupljeni su tijekom 
predavanja imali prigode 
čuti po jednu singlicu. 


Ljubitelji glazbe Brucea Springsteena na slušaonici u Domu kulture 

Ovogodišnji, 24. Međunarodni festival čipke u 
Lepoglavi bit će održan od 11. do 13. rujna 


Lepoglavska 
čipka pripadai 
umjetnosti 


Organizacijski odbor 24. Međunarodnog fe- 
stivala čipke održao je sastanak na kojem je 
potvrđeno da će tema ovogodišnjeg Festivala 
biti “Cipka i umjetnost“, a zemlja partner Bu- 


garska. 


Organizacijski odbor Festivala potvrdio je da će ovogodišnja 


tema biti - Čipka i umjetnost 


Na sastanku je odre- 
đen i termin ovogodiš- 
nje priredbe, koja će 
biti organizirana od 11. 
do 13. rujna. Organiza- 
torima predstoji utvr- 
đivanje liste sudionika, 
koja će i ove godine, s 
obzirom na broj sudio- 
nika i zemalja iz kojih 
dolaze, Međunarodni 
festival čipke u Lepo- 
glavi zasigurno promo- 
virati u najveći čipkar- 
ski festival, ne samo u 
Europi već i u svijetu. 

- Protekle smo godi- 
ne uz izlagače iz Europe 


imali priliku uživati i u 
izlošcima koji su nam 
stigli iz Južne Amerike, 
čime smo proširili krug 
izlagača i izvan našeg 
kontinenta.  Zahvalju- 
jući tome naš je festi- 
val bio najveći čipkar- 
ski festival na svijetu. 
Želimo da tako bude i 
ove godine, kada ćemo 
pokazati da čipka, pa 
tako i naša prekrasna 
i jedinstvena lepoglav- 
ska čipka, pripada i 
umjetnosti - poručio je 
gradonačelnik Marijan 
Skvarić. 


Zbog opasnosti od koronavirusa 


Otkazani 


Lepoglavski dani i 
Jailhouse festival 


Zbog protuepidemijskih mjera do daljnjega su 
otkazana sva javna okupljanja, pa su odgo- 
đene i brojne kulturne i turističke priredbe na 
području Grada Lepoglave. 


Nezavisna udruga 
mladih tako je objavila 
da je otkazan ovogodiš- 
nji Jailhouse festival, a 
odlukom TKIC-a, orga- 
nizatora Lepoglavskih 
dana, otkazana je i ova 
priredba. 

Sredstva koja su bi- 
la namijenjena za orga- 
nizaciju ovih priredbi, 
odlukom organizatora, 
bit će namijenjena za 
pomoć gospodarstveni- 
cima s područja Grada 
Lepoglava, za očuvanje 


radnih mjesta. 

Zbog epidemije 
koronavirusa — upitne 
su i druge kulturne i 
sportske — manifestaci- 
je na području Grada 
Lepoglave - Međuna- 
rodni festival čipke u 
Lepoglavi, Dani sporta, 
zabave i kulture u Viš- 
njici, Hrvatski festival 
sportske rekreacije na 
selu, Bartolovo u Kame- 
nici i druge planirane 
za ovu godinu. 

SPORT 


Grad Lepoglava izdašno podupire razvoj sporta i rekreacije 


Više od milijun kuna za Program javnih potreba u sportu 


Grad Lepoglava će za Program javnih potreba u sportu, odnosno za razvoj dali u BANU Lepoglavi, iz proračuna ove godine iz- 
dvojiti milijun i 135 tisuća kuna. , 


- Jedan od važnijih se- 
gmenata razvoja Grada 
Lepoglave je sport, u koji, 
s ciljem stvaranja uvjeta 
i mogućnosti svim našim 
građanima za bavljenje 
sportskim aktivnostima, 
ulažemo značajna sred- 
stva. Ono što je izuzetno 
važno je da te aktivnosti 
doprinose poboljšanju 
zdravlja naših građana. 
Prepoznala je to i Europ- 
ska unija koja nam je, upo- 
znata s našim ulaganjima 
i aktivnostima usmjereni- 
ma na razvoj sporta, prvi- 
ma u Hrvatskoj dodijelila 
prestižnu titulu Europskog 
grada sporta. I nadalje 
stvaramo uvjete za bav- 
ljenje sportom građanima 
svih generacija i na svim 
razinama, kako na rekre- 
ativnoj razini, koja svoju 
kvalitetu potvrđuje na 
državnim smotrama, tako 
i na natjecateljskoj - ista- 
knuo je Marijan Skvarić, 
gradonačelnik Lepoglave, 
govoreći o ulaganjima u 
sport na području Grada. 

Najveći dio tih sred- 
stava, odnosno 720 tisu- 
ća kuna Grad Lepogla- 
va je dodijelio Zajednici 
sportskih udruga Grada 


Lepoglave, s kojom je 
potpisao ugovor o njiho- 
vom korištenju. Riječ je o 
sredstvima koje će Zajed- 
nica raspodijeliti svojim 
članicama za pokrivanje 
troškova natjecanja, odno- 
sno za plaćanje kotizacija, 
registracija, = liječničkih 
pregleda, sudačkih taksi i 
najam sportskih objekata, 
zatim za pokrivanje troš- 
kova stručnog kadra kao 
i za održavanje sportskih 
objekata povjerenih na 
upravljanje Zajednici. 


Nabava dječjih igrala 

I u ovoj će godini biti 
nagrađeni = najuspješniji 
sportski klubovi s pod- 
ručja Grada, za što je osi- 
gurano 20 tisuća kuna, a 
nastavit će se i snabavom 
dječjih igrala i održava- 
njem sportske opreme 
na cijelom gradskom po- 
dručju, za što je u okviru 
Programa javnih potreba 
u sportu izdvojeno 105 
tisuća kuna. Za nabavu 
opreme i strojeva za odr- 
žavanje sportskih terena 
kojima upravlja Zajednica 
sportskih udruga Grada 
Lepoglave, osigurano je 
150 tisuća kuna. 

Grad Lepoglava će i 


Grad Lepoglava će i ove godine značajna sredstva uložiti u razvoj 
sporta i sportske infrastrukture 


ove godine biti domaćin 
značajnih sportskih mani- 
festacija. Uz tradicionalni 
Zimski otvoreni turnir u 
malom nogometu, čije će 
održavanje poduprijeti s 
20 tisuća kuna, Grad Lepo- 
glava će biti glavni pokro- 
vitelj Hrvatskog festivala 
sportske rekreacije na se- 
lu, koji će ove godine, u or- 
ganizaciji Udruge za sport 
i rekreaciju “Sport za sve? 
Višnjica, biti održan u Viš- 
njici. Za organizaciju ovog 
festivala u gradskom pro- 
računu osigurano je 120 
tisuća kuna. 

- Ne treba zaboraviti 


da je u protekloj godini iz- 
gradnjom sportskog igra- 
lišta u Zlogonju završen 
ciklus ulaganja u sportsku 
infrastrukturu po mje- 
snim odborima, u kojima 
je izgrađeno ukupno 11 
igrališta, te da je u tijeku 
realizacija projekta ure- 
đenja travnatog nogomet- 
nog igrališta na Sportsko 
-rekreacijskom centru u 
Lepoglavi. Taj je projekt 
vrijedan gotovo pola mi- 
lijuna kuna - istaknuo je 
gradonačelnik Škvarić. 


Ulaganja u objekte 
Realizacija projekta re- 
konstrukcije  velikonogo- 


hepoglavski 

metng travnatog igrališta 
u Lepoglavi financira se iz 
operacije 7.4.1. “Ulaganje 
u pokretanje, poboljšanje 
ili proširenje lokalnih te- 
meljnih usluga za ruralno 
stanovništvo, uključujući 
slobodno vrijeme i kultur- 
ne aktivnosti te poveza- 
nu infrastrukturu", koju 
provodi Lokalna akcijska 
grupa - Sjeverozapad. Gra- 
du Lepoglavi za ovaj je 
projekt odobrena maksi- 
malno tražena financijska 
potpora u iznosu 252 tisu- 
će kuna, dok će preostala 
sredstva za realizaciju 
ovog, više od _ 450 tisuća 
kuna vrijednog projekta, 
osigurati Grad Lepoglava. 
Grad većim dijelom 
finacira i rekonstrukciju 
svlačionica na objektu 
sportskorekreacijskog 
centra u Lepoglavi, koja je 
vrijedna više od 124 tisuće 
kuna. Manji dio sredstava, 
25 tisuća kuna, osigurano 
je kroz potporu Hrvat- 
skog nogometnog saveza, 
dok je preostalih, gotovo 
100 tisuća kuna, osigurao 
Grad Lepoglava, koji ta- 
ko nastavlja s uređenjem 
sportske infrastrukture na 
gradskom području. 


Proglašeni najsportaši Grada Lepoglave u 2019. godini 


Laureati Valentina Kupčić i Mario Musulin 


Valentina Kupčić iz Ženskog nogometnog kluba Lepoglava i Mario Musulin iz Sportsko-penjačkog kluba Direkt najbolji su sportaši Grada 
Lepoglave u 2019. godini. Najboljim sportskim ekipama proglašene su Ženski nogometni klub Lepoglava i Kuglački klub Lepoglava. 


Valentina Kupčić, čla- 
nica ŽNK Lepoglava, naj- 
zaslužnija je za ulazak 
Kluba u 1. hrvatsku no- 
gometnu ligu za žene, jer 
je prošle godine, kada je 
njen klub izborio povra- 
tak u 1. HNLŽ, bila najbo- 
lji strijelac, ne samo Klu- 
ba već i cijele lige. 

- Izuzetna mi je čast da 
sam primila tu nagradu 
koja je potvrda da je pre- 
poznato moje zalaganje 
u Klubu. Ovo mi je prva 
takva nagrada, koja će 
mi biti i poticaj za dalj- 
nje bavljenje nogometom 
- poručila je Valentina 
Kupčić na proglašenju 
najbolje sportašice Grada 
Lepoglave u 2019. godini. 

Najboljim sportašem 
proglašen je Mario Mu- 
sulin, prvak Hrvatske i 
ukupni pobjednik SHS ku- 
pa uledenom penjanju. 

- Unazad nekoliko go- 
dina proglašavan sam 
najboljim sportašem Gra- 
da Lepoglave, no ove go- 
dine ta mi je titula najbit- 


Priznanja su dodijeljena i najboljim mladim sportašima 


nija jer su rezultati koje 
sam ostvario protekle go- 
dine bili najbolji. Ovu se- 
zonu preskačem zbog oz- 
ljede, pa ću se, bude li sve 
u redu, nastaviti natjecati 
2021. godine - poručio je 
najbolji sportaš Grada Le- 
poglave u 2019. godini. 

Najboljom — ženskom 
sportskom ekipom  pro- 
glašen je Ženski nogomet- 
ni klub Lepoglava, koji je 
protekle godine bio prvak 
2. HNLŽ i povratnik u elit- 
ni rang ženskog nogome- 
ta u Hrvatskoj. 

Najboljom — muškom 
sportskom ekipom pro- 


glašen je Kuglački klub 
Lepoglava, koji je u pro- 
tekloj sezoni osvojio 3. 
mjesto u 1.B hrvatskoj ku- 
glačkoj ligi, s tek bodom 
manje od prvaka lige. Ku- 
glači iz Lepoglave tijekom 
protekle su godine ostva- 
rili i niz odličnih rezultata 
na drugim natjecanjima. 
Hana Štefanek, Ma- 
rinela Golubić, Iskra 
Županić, Kaja Zver, La- 
na Loparić i Lucija Zver 
iz Ženskog odbojkaškog 
kluba Lepoglava, te Leon 
Butko i Patrik Vučković 
iz Karate kluba Lepogla- 
va, dobili su priznanja za 


perspektivne mlade spor- 
taše, dok su priznanja za 
perspektivne mlade eki- 
pe dobili juniorska eki- 
pa Zenskog odbojkaškog 
kluba Lepoglava i ekipa 
U-17 Nogometnog kluba 


Lepoglava. 
. lorena Pintarić iz 
Zenskog nogometnog 


kluba Lepoglava i Marko 
Veseljak iz Sportsko pe- 
njačkog kluba Direkt pro- 
glašeni su najboljim mla- 
dim sportašima u 2019. 
godini. 

Najboljim trenerima 
u 2019. godini proglašeni 
su Stella Gotal iz ženskog 
nogometnog kluba Lepo- 
glava i Ivan Stefičar iz 
Sportsko penjačkog kluba 
Direkt. 

Najuspješniji sportaš 
veteran Grada Lepoglave 
u 2019. je Zvonimir Plev- 
njak iz Kuglačkog kluba 
Lepoglava. 

Srećku Žuliću, biv- 
šem predsjedniku ŽNK 
Lepoglava, dodijeljeno je 
priznanje za zaslužnog 


sportskog djelatnika u 
2019. godini, dok je Udru- 
ga za sport i rekreaciju 
“Sport za sve" Višnjica 
primila nagradu za po- 
seban doprinos sportu u 
2019. godini. 

Nagrade je laureatima 
uručio Tonko Županić, 


predsjednik Zajednice 
sportskih udruga Grada 
Lepoglave. 


- Unatrag dvije godi- 
ne Grad Lepoglava ulaže 
značajna sredstva u sport. 
Sukladno tome Grad i Za- 
jednica očekuju od spor- 
taša koji ta sredstva ko- 
riste da ostvaruju bolje 
rezultate i napredak. Na 
žalost, sportaši za sada 
nisu opravdali ta očeki- 
vanja, no nadam se da će 
se u 2020. godini to pro- 
mijeniti i da će rezultati 
biti bolji. Lepoglava, kao 
nositelj titule Europskog 
grada sporta, zaslužuje i 
vrhunske sportske rezul- 
tate - poručio je Tonko 
Županić. 

Održan 16. Otvoreni zimski turnir u malom nogometu “Ožujsko kup Lepoglava 2020“ 


Slavila momčad Hudek - Trgotrans 


Slavljem momčadi Hudek -Trgotrans u Lepoglavi je završeno 16. izdanje Otvorenog zimskog turnira u malom nogometu “Ožujsko 
kup Lepoglava 2020“. U finalnom je susretu momčad Hudek -Trgotrans iz Biljevca s 1:0 savladala momčad Tornada iz Lepoglave, 
dok je u utakmici za treće mjesto momčad DC-10 iz Petrove gore bila bolja od momčadi Graditeljstvo Merkaš iz Donje Semnice, s 


rezultatom 5:2. 


Naslov pobjednika u 
veteranskom dijelu tunira 
pripao je veteranima NK 
Ivančice iz Ivanca, koji su 
u finalnom susretu vete- 
ranskog dijela turnira s 
3:2 savladali momčad IPA 
Varaždin. U borbi za treće 
mjesto veteranskog dijela 
turnira MNK Novaki su s 
5:0 savladali veterane NK 
Lepoglava. 

Najboljim momča- 
dima i pojedincima pri- 
znanja i nagrade uručili 
su Marijan Škvarić, gra- 
donačelnik — Lepoglave, 
njegov zamjenik Hrvoje 
Kovač, Tonko Županić, 
predsjednik Zajednice 
sportskih udruga Grada 
Lepoglave, te predstavni- 
ci sponzora. 

Uz pehare i nagrade 
sponzora, pobjednik tur- 


Pobjednička momčad - Hudek Trgotrans 


nagradu od 5 tisuća kuna, 
trećeplasirani DC-10 2 
tisuće, dok je četvrtopla- 
sirana momčad Graditelj- 


Uzbudljiva završnica ovogodišnjeg malonogometnog turnira u 
Lepoglavi 


nira - momčad Hudek - 
Trgotrans, dobila je nov- 
čanu nagradu u iznosu od 
15 tisuća kuna, drugopla- 
sirani Tornado novčanu 


stvo Merkaš primila tisu- 
ću kuna. 


U  veteranskoj  kon- 
kurenciji prvoplasirana 
momčad NK Ivančice 


nagrađena je s 5 tisuća 
kuna, drugoplasirana IPA 
Varaždin s 2 tisuće kuna, 
trećeplasirani NK Novaki 
s tisuću kuna a četvrto- 
plasirana momčad - NK 
Lepoglava veterani s 500 


kuna. 

Najbolji strijelac tur- 
nira u seniorskom dijelu 
turnira, s 21 postignutim 
golom, je Matija Kance- 
ljak iz momčadi Gradi- 
teljstvo Merkaš, dok je 

kod veterana najviše go- 
lova - 13, zabio Nedeljko 
Lončar iz NK Ivančice ve- 
terani. 

Najboljim golmanom 
seniorskog turnira progla- 
šenje Alen Đurman iz Hu- 
dek - Trgotranasa, a kod 
veterana Kristijan Banić 
iz NK Ivančica veterani. 

Najbolji igrač turni- 
ra je Matija Majcenić iz 
momčadi Tornado, dok je 
za najboljeg igrača turnira 
u konkurenciji veterana 
proglašen Nedeljko Lon- 
čar iz NK Ivančica. 

Najboljim igračem se- 
niorskog finala proglašen 
je Matija Drempetić iz 
Hudek - Trgotransa, a ve- 
teranskog finala Kristijan 
Banić iz NK Ivančica. 

Nagrada za fair-play 
kod seniora pripala je 
momčadi USR-a Purga, a 
kod veterana UŠR Podgor- 
je. 


Najboljim momčadima i pojedincima priznanja i nagrade uručili su čelnici Grada Lepoglave 


Lepoglavski atletičar nastupio na Atenskom 


maratonu 


Alen Cretni na 

e .w e 
pobjedničkom postolju 
Lepoglavčan Alen Čretni, student četvrte godine 
studija Vojno inženjerstvo na Hrvatskom vojnom 


učilištu “Dr. Franjo Tuđman“, uspješno je nastupio 
na Atenskom maratonu, jednom od najslavnijih 


maratona na svijetu. 


U konkurenciji od čak 
20 tisuća trkača Alen Čret- 
ni je zauzeo 36. mjesto, a 
u vojnoj kategoriji stigao 
je i do pobjedničkog po- 
stolja i srebrne medalje. 


Ovaj slavni maraton 
trči sena ruti koju je aten- 
ski glasnik Filipid pretr- 
čao prije 2.500 godina, od 
Maratona do stadiona Pa- 
nathinaiko u Ateni. 


Alen Čretni je na poznatom maratonu osvojio drugo mjesto u vojnoj kategoriji 

Podvig naših planinara 


Zastava Grada Lepoglave 
zavijorila se na krovu Afrike 


Zahvaljujući Stjepanu Kuštelegi, lepoglavskom planinaru i zaljubljeniku u 
planine, na najvišoj točki Afrike, na 5.895 metara visokom vrhu Uhuru Peak, 
na planini Kilimanjaro, zavijorila se zastava Grada Lepoglave. 


MOUNT KLI 


Nastavljena tradicija na blagdan Sveta tri 
kralja 


Služena misa na 
Ravnoj gori 


Tradicija proslave blagdana Sveta tri kralja 
na Ravnoj gori nastavljena je i u 2020. godini. 
Lijepo je vrijeme i ove godine na Ravnu goru 
izmamilo mnoštvo hodočasnika, izletnika i 
planinara. 


MANJAHU 


sa ATUL ATIONS 


AT 

U ugodnom vremenu uživalo je mnoštvo hodočasnika i planinara 


Kapela Sveta tri 
kralja bila je premala 
da bi za vrijeme mi- 
snog slavlja u nju stali 
svi hodočasnici koji su 
došli na Ravnu goru pa 
je dio njih misu pratio 
na otvorenom. Gužve 
je bilo i kod dvaju pla- 
ninarskih domova - Fi- 
lićevog doma i Pustog 
duha, gdje su brojni po- 


73 S 


tražili okrjepu, za koju 
su se tradicionalno po- 
brinuli Grad Lepoglava 
te Općina Bednja. Topli 
čaj i kuhano vino plani- 
narima su dijelili Hrvo- 
je Kovač, zamjenik gra- 
donačelnika Lepoglave 
te Damir Poljak, na- 
čelnik Općine Bednja, i 
njegov zamjenik Ivica 
Hrenić. 


I ove je godine blagdan Sveta tri kralja proslavljen na Ravnoj gori 

Stjepan Kuštelega bio 
je član ekipe Planinar- 
skog kluba Ivanec, koja 
je krajem siječnja ove go- 
dine otišla u Afriku kako 
bi se uspela na najviši vrh 
afričkog kontinenta. 

- Za uspon na vrh Ki- 
limanjara trebalo nam je 
nekoliko dana. Polazna 
točka bila nam je na 1.879 
metara, a svakog smo se 
dana uspinjali po 1.000 
metara da bi naposljetku 
stigli do 5.685 metara vi- 
sokog vrha Gilman's Po- 
int. Trojica od nas uspela 
su se i do najviše točke 
Kilimanjara, Uhuru Pea- 


Zastava Grada Lepoglave na krovu Afrike 


ka, koji se nalazi na 5.895 
metara nadmorske visine 
—rekao je Stjepan Kuštele- 
ga koji se na Kilimanjaro 
popeo zajedno sa svojim 


kolegama — planinarima 
iz Planinarskog kluba 
Ivanec - Tomislavom 
Friščićem, Zdenkom 
Horvatom, Ladislavom 
Juhasom, Božidarom 
Soštarom i Ivanom Praš- 
njakom. 


- Uspon nije bio toliko 
tehnički zahtijevan, kao 
primjerice, onaj na Mont 
Blanc, ali zahtjeva dobru 
kondiciju. Potrebno se 
dobro pripremiti i biti 


tjelesno sposoban za na- 
pore koje iziskuje ovakav 
uspon. Ujedno treba biti 
spreman nadvladati i sve 
probleme koji su nas pra- 
tili - kišu, oskudnu pre- 
hranu i problem opskrbe 
pitkom vodom - pojasnio 
je Kuštelega. 

Inače, riječ je i o finan- 
cijsko zahtjevnoj ekspedi- 
ciji. Odlazak i višednevni 
boravak u Africi zahtije- 
va i određena financijska 
sredstva koja su osigura- 
na i zahvaljujući Gradu 
Lepoglavi, koji je pružio 
financijsku potporu ovom 
poduhvatu. 


U pripremi nova monografija Lepoglave 


Poziv građanima da ustupe stare fotografije 


Lepoglava će ove godine dobiti novu monografiju u kojoj će biti predstavljena 
bogata povijest i baština lepoglavskog kraja. 


Monografija, koju pri- 
prema naš poznati foto- 
graf Darko Gorenak, bit 
će predstavljena u prosin- 
cu, uz Dan Grada Lepogla- 
ve. 

- Pozivam Lepoglav- 
čanke i Lepoglavčane koji 
čuvaju stare fotografije 
Lepoglave, stare razgled- 
nice i drugi tiskani mate- 
rijal o Lepoglavi, da nam 
ih ustupe, kako bi ova 
monografija, koja će biti 
bogato ilustrirana, bila 
što atraktivnija - istaknuo 
je urednik nove monogra- 
fije Lepoglave. 

Stare fotografije i 
razglednice primat će 


Snježana Varović, u Je- 


dinstvenom — upravnom 
odjelu Grada Lepoglave, 
radnim danom od 7 do 15 
sati. 

- Unaprijed zahvalju- 
jem svima koji će nam po- 


moći da nova monografi- 
ja Lepoglave doista bude 
reprezentativno izdanje, 
kakvo zaslužuje grad s 
tako bogatom poviješću i 
baštinom - poručio je Dar- 
ko Gorenak. 


